				|

		52013DC0379

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με την εφαρμογή των γενικών προσανατολισμών των οικονομικών πολιτικών των κρατών μελών που έχουν ως νόμισμα το ευρώ /* COM/2013/0379 final */

Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με την
εφαρμογή των
γενικών
προσανατολισμών
των
οικονομικών
πολιτικών των
κρατών μελών που
έχουν ως
νόμισμα το
ευρώ
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 136
σε συνδυασμό
με το άρθρο 121
παράγραφος 2,
Έχοντας υπόψη
τον κανονισμό
(ΕΚ) αριθ. 1466/97 του
Συμβουλίου,
της 7ης Ιουλίου
1997, για την ενίσχυση
της εποπτείας
της
δημοσιονομικής
κατάστασης και
την εποπτεία
και τον
συντονισμό των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με
την πρόληψη
και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[4],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Αφού
ζήτησε τη
γνώμη της
Οικονομικής
και
Δημοσιονομικής
Επιτροπής,
Εκτιμώντας
τα ακόλουθα:
(1)       Η
Ευρωομάδα έχει
ειδική ευθύνη
για την
οικονομική
διακυβέρνηση
της ζώνης του
ευρώ. Η
οικονομική κρίση
κατέδειξε
σαφώς τις
στενές σχέσεις
αλληλεξάρτησης
που υπάρχουν
στη ζώνη του
ευρώ,
καθιστώντας
επιτακτικότερη
την ανάγκη για
έναν συνεκτικό
συνολικό
προσανατολισμό
πολιτικής ο
οποίος να αντικατοπτρίζει
την έντονη
μετάδοση
επιπτώσεων μεταξύ
των χωρών που
έχουν ως
νόμισμα το
ευρώ, ώστε να
υπάρχουν
αποτελεσματικές
ρυθμίσεις
συντονισμού
πολιτικής με
σκοπό την
ταχεία
αντιμετώπιση
των μεταβολών
του οικονομικού
περιβάλλοντος.
(2)       Τα
κράτη μέλη που
έχουν ως
νόμισμα το
ευρώ έχουν επίσης
δεσμευτεί να
αναλάβουν μια
σειρά ριζικών
επιπρόσθετων
μεταρρυθμίσεων
πολιτικής και
να συντονίσουν
τις πολιτικές
τους με την
υπογραφή, στις 2
Μαρτίου 2012, της
Συνθήκης για
τη σταθερότητα,
τον συντονισμό
και τη
διακυβέρνηση
στην Οικονομική
και
Νομισματική
Ένωση. Η έναρξη
ισχύος του
αποκαλούμενου
«δίπτυχου»
κανονισμών[5] το 2013 θα
συμβάλει στην
περαιτέρω
εμβάθυνση του
συντονισμού
της
δημοσιονομικής
και
οικονομικής
πολιτικής εντός
της ζώνης του
ευρώ.
(3)       Σε
εξέλιξη
βρίσκονται
εργασίες για
την περαιτέρω
εμβάθυνση της
οικονομικής
και
νομισματικής
ένωσης. Στις 28
Νοεμβρίου 2012, η
Επιτροπή
εξέδωσε ανακοίνωση
σχετικά με ένα
σχέδιο στρατηγικής
για μια βαθιά
και ουσιαστική
οικονομική και
νομισματική
ένωση[6].
Στο σχέδιο
στρατηγικής
εντοπίστηκαν
το σκεπτικό
και οι στόχοι
μιας
ουσιαστικής
ΟΝΕ, καθώς και
τα εργαλεία
και τα μέτρα
που θα
επέτρεπαν την
επίτευξή τους.
Το σχέδιο
στρατηγικής
είχε ως στόχο
να
δρομολογήσει
τη δημόσια
συζήτηση στην
Ευρώπη. Στις 12
Σεπτεμβρίου 2012, η
Επιτροπή
παρουσίασε έναν
χάρτη πορείας
προς μια
τραπεζική
ένωση[7].
Η πρόταση αυτή
συνοδευόταν
από πρόταση
για δύο κανονισμούς
που ήταν
αναγκαίοι για
τη θέσπιση ενός
ενιαίου εποπτικού
μηχανισμού[8]. Στις
5 Δεκεμβρίου 2012, ο
Πρόεδρος του
Ευρωπαϊκού
Συμβουλίου
εξέδωσε
έκθεση, που
συντάχθηκε σε
στενή συνεργασία
με τον Πρόεδρο
της Επιτροπής,
τον Πρόεδρο
της Ευρωομάδας
και τον
Πρόεδρο της
Ευρωπαϊκής Κεντρικής
Τράπεζας, και η
οποία περιλαμβάνει
συγκεκριμένο
και χρονικά
δεσμευτικό
χάρτη πορείας
για την
υλοποίηση μιας
ουσιαστικής
Οικονομικής
και
Νομισματικής
Ένωσης. Οι βασικοί
πυλώνες της
έκθεσης είναι
ένα πλαίσιο
ολοκληρωμένης
χρηματοπιστωτικής,
δημοσιονομικής
και οικονομικής
πολιτικής και
η δημοκρατική
νομιμότητα και
λογοδοσία. Στις 14
Δεκεμβρίου 2012, οι
αρχηγοί κρατών
και κυβερνήσεων
συμφώνησαν για
τις ενέργειες
που έπρεπε να αναληφθούν
στο πλαίσιο
του χάρτη
πορείας για
την ολοκλήρωση
της ΟΝΕ,
αναγνωρίζοντας
την αλληλεξάρτηση
μεταξύ των
οικονομιών των
κρατών μελών
της ζώνης του
ευρώ και τα
οφέλη που
μπορεί να
αποφέρει η
σταθερότητα
στη ζώνη του
ευρώ, τόσο στα
μέλη της όσο
και στην Ευρωπαϊκή
Ένωση ως
σύνολο.
(4)       Το
Ευρωπαϊκό
Κοινοβούλιο
συμμετείχε
δεόντως στο
Ευρωπαϊκό
Εξάμηνο και
εξέφρασε τις
απόψεις του
για την
εμβάθυνση της
οικονομικής
και
νομισματικής
ένωσης με το
ψήφισμά του της
20ής Νοεμβρίου 2012
«Προς μια
ουσιαστική
Οικονομική και
Νομισματική
Ένωση»[9].
(5)       Η
διαχείριση των
κρίσεων στη
ζώνη του ευρώ
έχει χαρακτηριστεί
από μεγάλη αποφασιστικότητα.
Η δέσμευση
όλων των
κρατών μελών
και των
θεσμικών
οργάνων της ΕΕ
να διαφυλάξουν
την
ακεραιότητα
της ζώνης του
ευρώ έχει
σαφώς να τεθεί
πέραν κάθε
αμφισβήτησης.
Ωστόσο, η
αποτελεσματικότητα
της
διακυβέρνησης
της ζώνης του
ευρώ, καθώς και
ο τρόπος
διαχείρισης
των κρίσεων
από την
Ευρωομάδα
πρέπει να
βελτιωθούν
περαιτέρω,
ώστε να
διασφαλισθεί
πλήρως ο
αποτελεσματικός
συντονισμός
στο επίπεδο
της ζώνης του
ευρώ.
Απαιτείται
επίσης ενισχυμένος
συντονισμός
για να
επιτευχθεί
ένας συνεκτικός
συνολικός
προσανατολισμός
πολιτικής στη
ζώνη του ευρώ
και να
διασφαλιστεί η
εφαρμογή των
απαραίτητων
μέτρων
πολιτικής. Η
επίτευξη των
εν λόγω στόχων
θα ενισχύσει
την
εμπιστοσύνη
των πολιτών
και των αγορών,
πράγμα που θα
συμβάλει στην
οικονομική
ανάκαμψη και
τη χρηματοπιστωτική
σταθερότητα
στη ζώνη του
ευρώ.
(6)       Η
εφαρμογή του
δίπτυχου θα
ενισχύσει
περαιτέρω τη
δημοσιονομική
εποπτεία στη
ζώνη του ευρώ.
Το δίπτυχο
αναθέτει στην
Ευρωομάδα το
καθήκον να
εξετάζει τα
σχέδια
προϋπολογισμών
των επιμέρους
κρατών μελών,
καθώς και τις
δημοσιονομικές
προοπτικές για
τη ζώνη του
ευρώ συνολικά,
προκειμένου να
διαμορφωθεί
ένας
κατάλληλος
συνολικός δημοσιονομικός
προσανατολισμός.
Η εξέταση αυτή
πραγματοποιείται
με βάση τις
γνώμες που
διατυπώνει η
Επιτροπή για
τα σχέδια
δημοσιονομικών
προγραμμάτων
των κρατών
μελών της
ζώνης του ευρώ
και την
αξιολόγηση από
μέρους της
Επιτροπής των
σχεδίων
δημοσιονομικών
προγραμμάτων
για το σύνολο
της ζώνης του
ευρώ και της
αλληλεπίδρασής
τους. Για τη
δημοσιονομική
εξυγίανση σε
όλη τη ζώνη του
ευρώ, η βασική
πρόκληση είναι
να τεθεί ο
δείκτης του
χρέους προς το
ΑΕΠ σε σταθερά
πτωτική πορεία
σε διαχρονική
βάση. Αυτό
μπορεί να
επιτευχθεί με
την άσκηση
διαφοροποιημένων
πολιτικών
δημοσιονομικής
εξυγίανσης που
ευνοούν την
ανάπτυξη και
ενισχύουν
ταυτόχρονα το
αναπτυξιακό
δυναμικό της
ζώνης του ευρώ
Το διορθωτικό
σκέλος του
Συμφώνου
Σταθερότητας
και Ανάπτυξης
προβλέπει
δημοσιονομική
προσαρμογή,
όπως ορίζεται
σε
διαρθρωτικούς
όρους
λαμβάνοντας
υπόψη τις
μεταξύ των
χωρών διαφορές
όσον αφορά
τους κινδύνους
για τη διατηρησιμότητα,
τόσο
βραχυπρόθεσμα
όσο και μεσοπρόθεσμα,
και επιτρέπει
στους
αυτόματους
σταθεροποιητές
να
λειτουργήσουν
κατά τη
διάρκεια της
πορείας
προσαρμογής.
Το προληπτικό
σκέλος του
Συμφώνου
Σταθερότητας
και Ανάπτυξης
προβλέπει σταδιακή
προσαρμογή για
την επίτευξη
των
μεσοπρόθεσμων
στόχων με
ετήσια διαρθρωτική
βελτίωση ύψους
0,5% ως σημείο
αναφοράς. Το
ποσοστό αυτό
μπορεί να
διαφοροποιείται
αναλόγως των
χωρών,
λαμβάνοντας
υπόψη τις
κυκλικές συνθήκες
και τον
κίνδυνο όσον
αφορά τη
διατηρησιμότητα
του χρέους. Η
αξιοπιστία της
δημοσιονομικής
πολιτικής σε μεσοπρόθεσμη
βάση θα
ενισχυόταν εάν
η σύνθεση των
δημόσιων
δαπανών και
εσόδων
αντικατοπτρίζει
καλύτερα τον
αντίκτυπο που
έχουν στην
ανάπτυξη οι διάφορες
επιμέρους
δαπάνες και οι
πηγές εσόδων. Επιπλέον,
το αναπτυξιακό
δυναμικό της
οικονομίας
μπορεί να ενδυναμωθεί
με τη θέσπιση
περαιτέρω
διαρθρωτικών μεταρρυθμίσεων
και την
αξιοποίηση
όλων των διαθέσιμων
δημοσιονομικών
περιθωρίων για
την προώθηση
των δημόσιων
επενδύσεων στη
ζώνη του ευρώ,
με τη
χρησιμοποίηση
των
δυνατοτήτων
που παρέχονται
από το Σύμφωνο
Σταθερότητας
και Ανάπτυξης.
(8)       Οι
περισσότεροι
δείκτες
κινδύνου που
συνδέονται με
τις
χρηματοπιστωτικές
αγορές της ΕΕ
και την ψυχολογία
της αγοράς
βελτιώθηκαν σε
σύγκριση με το
2012, καθώς άρχισε
να υποχωρεί η ένταση
του φαύλου
κύκλου των
αυτοεκπληρούμενων
και
καταστροφικών
προσδοκιών.
Ωστόσο,
εξακολουθεί να
υπάρχει
σημαντικός
κατακερματισμός
της αγοράς. Η
βελτίωση των
όρων
χρηματοδότησης
για τις τράπεζες
θα πρέπει να
γίνει αισθητή
με την αύξηση της
παροχής πιστώσεων
προς την
πραγματική
οικονομία, ενώ
εξακολουθούν
να υφίστανται
σημαντικές
διαφορές
μεταξύ των
κρατών μελών
όσον αφορά την
τραπεζική
δανειοδοτική
δραστηριότητα
και το κόστος
της χρηματοδότησης
προς τον
ιδιωτικό
τομέα. Η
διευκόλυνση
της εύτακτης
απομόχλευσης,
τόσο του
τραπεζικού
τομέα όσο και
του μη χρηματοπιστωτικού
ιδιωτικού
τομέα,
διατηρώντας συγχρόνως
τη ροή νέων
πιστώσεων για
παραγωγικές χρήσεις
στην
πραγματική
οικονομία, και
ιδίως τις ΜΜΕ,
αποτελούν τις
κυριότερες
προκλήσεις
στην παρούσα
συγκυρία.
(9)       Η περαιτέρω
εξυγίανση των
ισολογισμών
των τραπεζών
και η συνέχιση
της ενίσχυσης
των
κεφαλαιακών αποθεμάτων
ασφαλείας,
όπου
χρειάζεται, θα
συμβάλουν στην
αποκατάσταση
της ροής των
πιστώσεων.
Στο πλαίσιο
αυτό, οι
έλεγχοι
ποιότητας των
στοιχείων
ενεργητικού
και οι
προσομοιώσεις
ακραίων
καταστάσεων
από μέρους του
Ενιαίου
Εποπτικού
Μηχανισμού
(ΕΕΜ) και της
Ευρωπαϊκής
Αρχής Τραπεζών
(ΕΑΤ) θα
εξασφαλίσουν
τη διαφάνεια
των
ισολογισμών
των τραπεζών
και θα
συμβάλουν ώστε
να
προσδιοριστούν
τυχόν άλλες
εναπομένουσες
αδυναμίες,
ενισχύοντας με
αυτόν τον
τρόπο την εμπιστοσύνη
στον τομέα ως
σύνολο. Ο
κίνδυνος
περαιτέρω
κατακερματισμού
της χρηματοπιστωτικής
αγοράς και
οικονομικής
αναταραχής
καταδεικνύει
πόσο μεγάλη
σημασία έχει
για τη ζώνη του
ευρώ η
υλοποίηση της
Τραπεζικής
Ένωσης,
αποφεύγοντας ταυτόχρονα
προσεγγίσεις ad hoc
για την
εξυγίανση των
τραπεζών.
(10)     Απαιτούνται
διαρθρωτικές
μεταρρυθμίσεις
σε όλη τη ζώνη
του ευρώ για τη
βελτίωση της
λειτουργίας
των αγορών
προϊόντων και
εργασίας, με
στόχο την
προώθηση της
ανταγωνιστικότητας,
την ενίσχυση
της εν
εξελίξει
διαδικασίας
προσαρμογής
και την
εξασφάλιση
μιας βιώσιμης
ανακατανομής
των πόρων. Επιπλέον,
οι
διαρθρωτικές
μεταρρυθμίσεις
διαδραματίζουν
ουσιαστικό
ρόλο στη
διευκόλυνση
της διαδικασίας
επανεξισορρόπησης
και
απομόχλευσης.
Για τις χώρες
που εμφανίζουν
έλλειμμα, οι
βελτιώσεις της
ανταγωνιστικότητας
θα αυξήσουν
τις καθαρές
εξαγωγές, οι οποίες
συμβάλλουν
στον
επαναπροσδιορισμό
του σεναρίου
ανάπτυξης προς
πιο
παραγωγικούς
τομείς εμπορευσίμων,
με μικρότερη
ένταση
εργασίας, ενώ
ταυτόχρονα
στηρίζουν την
οικονομική
ανάκαμψη και
τη μείωση των
δεικτών
χρέους.
Ταυτόχρονα, οι
μεταρρυθμίσεις
για τη βελτίωση
του
ανταγωνισμού
στις χώρες με
πλεόνασμα του
ισοζυγίου
τρεχουσών
συναλλαγών θα
μπορούσαν να
συμβάλουν στην
ανακατανομή
των πόρων και
στην τόνωση
των επενδύσεων
σε τομείς μη
εμπορευσίμων.
Αυτό θα ενισχύσει
το ρόλο της
εγχώριας
ζήτησης στη
σύνθεση της
ανάπτυξης
καθιστώντας
την προσαρμογή
στη ζώνη του
ευρώ πιο
συμμετρική.
Ταυτόχρονα, η
κρίση είχε σε
μεγάλο βαθμό
ασύμμετρες
επιπτώσεις
στην
απασχόληση των
κρατών μελών
της ζώνης ευρώ,
και οι χώρες
που επλήγησαν
περισσότερο
ήταν εκείνες
που υπέστησαν
την οξύτερη
συμπίεση της
εγχώριας
ζήτησης η
οποία συνδέεται
με αναστροφή
των
λογαριασμών
τρεχουσών συναλλαγών.
Αν δεν υπάρξει
αποτελεσματική
και ταχεία
απορρόφηση της
κυκλικής
ανεργίας,
ενδέχεται να
προκληθούν αποτελέσματα
υστέρησης, που
εκδηλώνονται
με εδραίωση
της ανεργίας
και δυναμικές
που χαρακτηρίζονται
από μικρότερη
ευαισθησία
στους μισθούς.
Επομένως, οι
διαρθρωτικές
μεταρρυθμίσεις
στην αγορά
εργασίας
παραμένουν
ιδιαίτερα
σημαντικές για
τον μετριασμό
των κινδύνων
για την
κοινωνική
συνοχή και το
μελλοντικό
δυναμικό
ανάπτυξης στη
ζώνη του ευρώ.
Με την υπογραφή,
στις 2 Μαρτίου 2012,
της Συνθήκης
για τη σταθερότητα,
τον συντονισμό
και τη
διακυβέρνηση
στην Οικονομική
και
Νομισματική
Ένωση, τα κράτη
μέλη της ζώνης του
ευρώ
δεσμεύτηκαν να
συντονίζουν εκ
των προτέρων
τα εθνικά τους
σχέδια σχετικά
με σημαντικές
οικονομικές
μεταρρυθμίσεις.
Οι επιπτώσεις
των μέτρων που
έχουν ήδη
θεσπιστεί θα
πρέπει να
παρακολουθούνται
από την
Ευρωομάδα, με
σκοπό να
ενθαρρυνθεί η
λήψη περαιτέρω
μέτρων, εφόσον
χρειάζεται,
και η θέσπιση πιο
φιλόδοξων
στόχων για
ορισμένες
μεταρρυθμίσεις
σύμφωνα με τις
ειδικές κατά
χώρα
συστάσεις.
ΣΥΝΙΣΤΑ
στα κράτη μέλη
της ζώνης του
ευρώ να
αναλάβουν
δράση, τόσο μεμονωμένα
όσο και
συλλογικά, με
την επιφύλαξη
των
αρμοδιοτήτων
του Συμβουλίου
όσον αφορά τον
συντονισμό των
οικονομικών
πολιτικών των
κρατών μελών,
αλλά ιδίως στο
πλαίσιο του
συντονισμού
της οικονομικής
πολιτικής
εντός της
Ευρωομάδας,
κατά την
περίοδο 2013-2014 ώστε:
1.           Να
αναληφθεί
συλλογική
δράση στο
πλαίσιο της
Ευρωομάδας
προκειμένου να
εξασφαλιστεί
ένας συνεκτικός
προσανατολισμός
πολιτικής σε
όλη τη ζώνη του
ευρώ, και να
ληφθούν οι
αναγκαίες
πολιτικές αποφάσεις
που είναι
απαραίτητες
για να
εξασφαλιστεί η
καλή
λειτουργία της
ζώνης του ευρώ.
Να δοθεί η
δυνατότητα
στην Ευρωομάδα
να
διαδραματίσει
κεντρικό ρόλο
στο ενισχυμένο
πλαίσιο
εποπτείας που
εφαρμόζεται
στα κράτη μέλη
της ζώνης του
ευρώ για τον
συντονισμό και
την
παρακολούθηση
των
μεταρρυθμίσεων
σε εθνικό
επίπεδο και σε
επίπεδο ζώνης
του ευρώ που είναι
απαραίτητες
για μια
σταθερή και
εύρωστη ζώνη
του ευρώ και
για να
εξασφαλιστεί η
συνοχή των πολιτικών.
2.           Να
διασφαλιστεί
ότι η
Ευρωομάδα
παρακολουθεί
και συντονίζει
τις
δημοσιονομικές
πολιτικές των
κρατών μελών
της ζώνης του
ευρώ και τον
τεκμαρτό συνολικό
προσανατολισμό
της
δημοσιονομικής
πολιτικής για
τη ζώνη του
ευρώ στο
σύνολό της
ώστε να διασφαλιστεί
μια ευνοϊκή
για την
ανάπτυξη και
διαφοροποιημένη
δημοσιονομική
πολιτική. Για
τον σκοπό αυτό,
η Ευρωομάδα θα
πρέπει να
συζητά τις
γνώμες που
διατυπώνει η
Επιτροπή όσον
αφορά τα
σχέδια
δημοσιονομικών
προγραμμάτων
εκάστου
κράτους μέλους
της ζώνης του
ευρώ και τη
δημοσιονομική
κατάσταση και
τις προοπτικές
για τη ζώνη του
ευρώ ως σύνολο
με βάση τη
συνολική αξιολόγηση
από μέρους της
Επιτροπής των
σχεδίων δημοσιονομικών
προγραμμάτων
και της
αλληλεπίδρασής
τους. Ο
συντονισμός θα
επιτρέπει να
διασφαλιστεί ότι
ο ρυθμός της
δημοσιονομικής
εξυγίανσης θα
διαφοροποιείται
ανάλογα με τη
δημοσιονομική
και οικονομική
κατάσταση των
κρατών μελών
της ζώνης του
ευρώ σύμφωνα με
την
δημοσιονομική
προσαρμογή
όπως ορίζεται
σε
διαρθρωτικούς
όρους,
επιτρέποντας
στους αυτόματους
σταθεροποιητές
να
λειτουργήσουν
κατά τη διάρκεια
της πορείας
προσαρμογής
και ότι,
προκειμένου να
ενισχυθεί η αξιοπιστία
της
δημοσιονομικής
πολιτικής
μεσοπρόθεσμα,
η
δημοσιονομική
εξυγίανση θα
ενισχύεται από
ένα συνολικά
αποτελεσματικό
και ευνοϊκό για
την ανάπτυξη
μείγμα δαπανών
και εσόδων και
από κατάλληλες
διαρθρωτικές
μεταρρυθμίσεις
που ενισχύουν
το δυναμικό οικονομικής
ανάπτυξης.
3.           Να
αξιολογηθούν,
στο πλαίσιο
της
Ευρωομάδας, οι
λόγοι που
εξηγούν τις
διαφορές στα
επιτόκια δανειοδότησης,
ιδίως προς τις
ΜΜΕ στα
διάφορα κράτη
μέλη της ζώνης
του ευρώ· να
εξεταστούν οι
συνέπειες του
κατακερματισμού
των χρηματοπιστωτικών
αγορών στη
ζώνη του ευρώ
και να
προταθούν
τρόποι για την
αντιμετώπισή
του.
4.           Αξιοποιώντας
την
ανακεφαλαιοποίηση
και την αναδιάρθρωση
των
προηγούμενων
ετών, να
προωθηθεί περαιτέρω
η εξυγίανση
των ισολογισμών
των τραπεζών
ως τρόπος για
την αναστροφή
του
κατακερματισμού
στην ενιαία
αγορά και τη
βελτίωση της
ροής πιστώσεων
προς την
πραγματική
οικονομία,
ιδίως τις ΜΜΕ.
Για τον σκοπό
αυτό: α) να
διασφαλιστεί
ότι οι έλεγχοι
ποιότητας των
στοιχείων ενεργητικού
και οι
προσομοιώσεις
ακραίων
καταστάσεων
που θα διενεργούνται
από τον Ενιαίο
Εποπτικό
Μηχανισμό (ΕΕΜ)
σε συνεργασία
με την
Ευρωπαϊκή Αρχή
Τραπεζών (ΕΑΤ)
θα
ολοκληρώνονται
εντός του
συμφωνηθέντος
χρονοδιαγράμματος·
β) να
εξασφαλιστούν
ισότιμοι όροι
κατά την
εφαρμογή των
απαιτήσεων
καταμερισμού
των βαρών στο
πλαίσιο
ανακεφαλαιοποίησης
των τραπεζών· γ)
να θεσπιστούν
αξιόπιστοι
δημοσιονομικοί
μηχανισμοί
ασφαλείας για
την πιθανή
ανακεφαλαιοποίηση
των τραπεζών
πριν από τους
ελέγχους
ποιότητας των
στοιχείων
ενεργητικού
και τις
προσομοιώσεις
ακραίων
καταστάσεων· δ)
να εξαλειφθούν
τα κίνητρα των
τραπεζών, σε επίπεδο
εποπτείας, για
αντιστοίχιση
ενεργητικού και
παθητικού
εντός των
εθνικών
συνόρων· και ε)
να επιταχυνθεί
η λήψη των
αναγκαίων
μέτρων για τη
δημιουργία Τραπεζικής
Ένωσης που θα
περιλαμβάνει
ενιαία εποπτική
αρχή, ενιαίο
μηχανισμό
εξυγίανσης,
δυνατότητα
διάσωσης με
ίδια μέσα,
κοινό ταμείο
εξυγίανσης και
κοινούς
δημοσιονομικούς
μηχανισμούς
ασφαλείας, περιλαμβανομένης
της
δυνατότητας για
άμεση
ανακεφαλαιοποίηση
χρηματοπιστωτικών
ιδρυμάτων.
5.           Να
συντονίζονται
εκ των
προτέρων τα
σχέδια σχετικά
με σημαντικές
οικονομικές
μεταρρυθμίσεις
των κρατών
μελών με
νόμισμα το
ευρώ. Να
παρακολουθείται
η εφαρμογή των
διαρθρωτικών μεταρρυθμίσεων,
ιδίως στις
αγορές
εργασίας και προϊόντων
και να
αξιολογείται ο
αντίκτυπός
τους στη ζώνη
του ευρώ,
λαμβάνοντας
υπόψη τις
συστάσεις του
Συμβουλίου για
τα επιμέρους
κράτη μέλη της ζώνης
του ευρώ. Να
προωθηθεί η
περαιτέρω
προσαρμογή στη
ζώνη του ευρώ,
διασφαλίζοντας
ότι προχωρεί
με ισόρροπο
και
διαρθρωμένο
τρόπο,
εφαρμόζοντας
πιστά τις μεταρρυθμίσεις
που
αντιμετωπίζουν
στρεβλώσεις στην
αποταμιευτική
και επενδυτική
συμπεριφορά των
κρατών μελών
που έχουν τόσο
ελλείμματα όσο
και
πλεονάσματα
στο λογαριασμό
τρεχουσών
συναλλαγών
τους. Να
ληφθούν τα
αναγκαία μέτρα
για την
αποτελεσματική
εφαρμογή της
διαδικασίας
μακροοικονομικών
ανισορροπιών,
ιδίως με την
αξιολόγηση της
προόδου όσον
αφορά τις
δεσμεύσεις
στον τομέα των
μεταρρυθμίσεων
για τα κράτη
μέλη που
παρουσιάζουν
υπερβολικές ανισορροπίες
και όσον αφορά
την εφαρμογή
μεταρρυθμίσεων
σε κράτη μέλη που
παρουσιάζουν
ανισορροπίες
οι οποίες
απαιτούν
αποφασιστική
δράση για τον
περιορισμό των
αρνητικών
δευτερογενών
αποτελεσμάτων
στα υπόλοιπα
κράτη μέλη της
ζώνης του ευρώ.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               ΕΕ L 306 της 23.11.2011,
σ. 25.
[3]               COM (2013) 379 τελικό.
[4]               P7_TA(2013)0052
και P7_TA(2013)0053.
[5]               COM(2011) 821
τελικό και COM(2011) 819
τελικό.
[6]               COM(2012) 777
τελικό.
[7]               COM(2012) 510
τελικό.
[8]               COM(2012) 511
τελικό και COM(2012) 512
τελικό.
[9]               Ψήφισμα
της 20ής
Νοεμβρίου 2012
«Προς μια
ουσιαστική Οικονομική
και
Νομισματική
Ένωση», βλ. P7_TA(2012)0430.


title: 2005/207/ΕΚ: Σύσταση του Συμβουλίου, της 8ης Μαρτίου 2005, σχετικά με το διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας

text:
               15.3.2005

               EL

               Επίσημη Εφημερίδα της Ευρωπαϊκής Ένωσης

               L 68/40

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Μαρτίου 2005
   σχετικά με το διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας
   (2005/207/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 112 παράγραφος 2 στοιχείο β) και το άρθρο 122 παράγραφος 4, καθώς και το άρθρο 11 παράγραφος 2 και το άρθρο 43 παράγραφος 3 του πρωτοκόλλου για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας,
   Εκτιμώντας τα ακόλουθα:
   Η θητεία του κ. Tommaso PADOA-SCHIOPPA λήγει στις 31 Μαΐου 2005. Θα πρέπει να διοριστεί ένα μέλος στην εκτελεστική επιτροπή της Ευρωπαϊκής Κεντρικής Τράπεζας,
   ΣΥΝΙΣΤΑ:
   Το διορισμό του κ. Lorenzo BINI SMAGHI ως μέλους της εκτελεστικής επιτροπής της Ευρωπαϊκής Κεντρικής Τράπεζας για μία θητεία οκτώ ετών από 1ης Ιουνίου 2005.
   Η παρούσα σύσταση υποβάλλεται προς λήψη απόφασης στους αρχηγούς κρατών ή κυβερνήσεων των κρατών μελών της Ευρωπαϊκής Κοινότητας τα οποία έχουν ως νόμισμα το ευρώ, για τη λήψη απόφασης ύστερα από διαβούλευση με το Ευρωπαϊκό Κοινοβούλιο και το διοικητικό συμβούλιο της Ευρωπαϊκής Κεντρικής Τράπεζας.
   Η παρούσα σύσταση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 8 Μαρτίου 2005.

            Για το Συμβούλιο

            Ο Πρόεδρος

         J.-C. JUNCKER


title: Σύσταση της Ευρωπαϊκής Κεντρικής Τράπεζας, της 8ης Σεπτεμβρίου 2017, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Národná banka Slovenska (ΕΚΤ/2017/27)

text:
               19.9.2017

               EL

               Επίσημη Εφημερίδα της Ευρωπαϊκής Ένωσης

               C 310/1

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 8ης Σεπτεμβρίου 2017
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Národná banka Slovenska
   (ΕΚΤ/2017/27)
   (2017/C 310/01)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία της εταιρείας Ernst & Young Slovakia, spol. s r.o. ως εξωτερικών ελεγκτών της Národná banka Slovenska έληξε με το πέρας του ελέγχου για το οικονομικό έτος 2016. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2017.

               (3)

               Η Národná banka Slovenska επέλεξε την εταιρεία Deloitte Audit s.r.o. ως εξωτερικούς της ελεγκτές για τα οικονομικά έτη 2017 έως 2020, με τη δυνατότητα παράτασης της θητείας τους για τα οικονομικά έτη 2021 έως 2023,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας Deloitte Audit s.r.o. ως εξωτερικών ελεγκτών της Národná banka Slovenska για τα οικονομικά έτη 2017 έως 2020, με τη δυνατότητα παράτασης της θητείας τους για τα οικονομικά έτη 2021 έως 2023.

      Φρανκφούρτη, 8 Σεπτεμβρίου 2017.

            Ο Πρόεδρος της ΕΚΤ

         Mario DRAGHI


title: Σύσταση της Ευρωπαϊκης Κεντρικης Τράπεζας, της 1ης Ιουλίου 2010 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Národná banka Slovenska (EKT/2010/6)

text:
               8.7.2010

               EL

               Επίσημη Εφημερίδα της Ευρωπαϊκής Ένωσης

               C 184/1

         ΣΫΣΤΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΆΠΕΖΑΣ
   της 1ης Ιουλίου 2010
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Národná banka Slovenska
   (EKT/2010/6)
   2010/C 184/01
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία του σημερινού εξωτερικού ελεγκτή της Národná banka Slovenska έληξε με το πέρας του ελέγχου για το οικονομικό έτος 2009. Είναι επομένως αναγκαίος ο διορισμός εξωτερικού ελεγκτή από το οικονομικό έτος 2010.

               (3)

               H Národná banka Slovenska επέλεξε την Ernst & Young Slovakia, spol. s r.o. ως τον εξωτερικό ελεγκτή της για τα οικονομικά έτη 2010 έως 2014,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της Ernst & Young Slovakia, spol. s r.o. ως του εξωτερικού ελεγκτή της Národná banka Slovenska για τα οικονομικά έτη 2010 έως 2014.

      Φρανκφούρτη, 1η Ιουλίου 2010.

            Ο Πρόεδρος της ΕΚΤ

         Jean-Claude TRICHET


				|

		52014PC0435

			Σύσταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την κατάργηση της απόφασης 2010/282/ΕΕ σχετικά με την ύπαρξη υπερβολικού ελλείμματος στην Αυστρία /* COM/2014/0435 final */

			   	Σύσταση
ΑΠΟΦΑΣΗ
ΤΟΥ ΣΥΜΒΟΥΛΙΟΥ
για την
κατάργηση της
απόφασης 2010/282/ΕΕ
σχετικά με την
ύπαρξη
υπερβολικού
ελλείμματος
στην Αυστρία
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης (ΣΛΕΕ),
και ιδίως το
άρθρο 126
παράγραφος 12,
Έχοντας
υπόψη τη
σύσταση της
Επιτροπής,
Εκτιμώντας
τα ακόλουθα:
(1)       Με
την απόφαση 2010/282/EΕ
του Συμβουλίου
της 2ας
Δεκεμβρίου 2009,
μετά από
σύσταση της
Επιτροπής, το
Συμβούλιο αποφάνθηκε
ότι υπήρχε
υπερβολικό
έλλειμμα στην Αυστρία.
Το Συμβούλιο
σημείωσε ότι
το έλλειμμα γενικής
κυβέρνησης που
προβλεπόταν
για το 2009
ανερχόταν στο 3,9%
του ΑΕΠ,
υπερβαίνοντας
την τιμή
αναφοράς του 3%
του ΑΕΠ που ορίζει
η Συνθήκη, ενώ
το ακαθάριστο
χρέος γενικής
κυβέρνησης
προβλεπόταν να
φθάσει στο 68,2%
του ΑΕΠ το 2009,
υπερβαίνοντας
την τιμή
αναφοράς του 60%
του ΑΕΠ που ορίζει
η Συνθήκη[1].
(2)       Στις 2
Δεκεμβρίου 2009,
σύμφωνα με το
άρθρο 126
παράγραφος 7
της ΣΛΕΕ και το
άρθρο 3
παράγραφος 4
του κανονισμού
(ΕΚ) αριθ. 1467/97 του
Συμβουλίου,
της 7ης Ιουλίου
1997, για την
επιτάχυνση και
τη διασαφήνιση
της εφαρμογής
της
διαδικασίας
υπερβολικού
ελλείμματος[2], το
Συμβούλιο
απηύθυνε,
κατόπιν
συστάσεως της
Επιτροπής,
σύσταση προς
την Αυστρία
προκειμένου να
τερματιστεί η
κατάσταση
υπερβολικού
ελλείμματος έως
το τέλος του 2013
το αργότερο. Η
σύσταση
δημοσιοποιήθηκε.
(3)       Σύμφωνα
με το άρθρο 4 του
πρωτοκόλλου
για τη διαδικασία
υπερβολικού
ελλείμματος
που
προσαρτάται στις
Συνθήκες, η
Επιτροπή
παρέχει τα
στοιχεία για
την εφαρμογή
της εν λόγω
διαδικασίας.
Στο πλαίσιο
της εφαρμογής
του εν λόγω
πρωτοκόλλου,
τα κράτη μέλη
οφείλουν να
κοινοποιούν
στοιχεία για
τα δημόσια
ελλείμματα και
το δημόσιο
χρέος καθώς
και άλλες
συναφείς
μεταβλητές δύο
φορές το έτος,
δηλαδή πριν
από την 1η
Απριλίου και
πριν από την 1η
Οκτωβρίου σύμφωνα
με το άρθρο 3 του
κανονισμού (ΕΚ)
αριθ. 479/2009 του Συμβουλίου,
της 25ης Μαΐου 2009,
για την
εφαρμογή του
πρωτοκόλλου
σχετικά με τη
διαδικασία του
υπερβολικού
ελλείμματος το
οποίο
προσαρτάται
στη συνθήκη για
την ίδρυση της
Ευρωπαϊκής
Κοινότητας[3].
(4)       Όταν
εξετάζεται αν
μια απόφαση
σχετικά με την
ύπαρξη
υπερβολικού
ελλείμματος θα
πρέπει να
καταργηθεί, το
Συμβούλιο θα
πρέπει να
λάβει απόφαση
επί τη βάσει
των δεδομένων
που
κοινοποιούνται.
Επιπλέον, μια
απόφαση για
την ύπαρξη
υπερβολικού
ελλείμματος θα
πρέπει να
καταργείται
μόνον αν οι
προβλέψεις της
Επιτροπής
δείχνουν ότι
το έλλειμμα
δεν θα υπερβεί
το όριο του 3% του
ΑΕΠ κατά τη
διάρκεια του
χρονικού
ορίζοντα των
προβλέψεων[4].
(5)       Βάσει
των στοιχείων
που
παρασχέθηκαν
από την Επιτροπή
(Eurostat) σύμφωνα με το
άρθρο 14 του
κανονισμού (ΕΚ)
αριθ. 479/2009, μετά την
κοινοποίηση
από πλευράς
της Αυστρίας
τον Απρίλιο του
2014, και βάσει του
προγράμματος
σταθερότητας
του 2014 και των
εαρινών
προβλέψεων των
υπηρεσιών της
Επιτροπής του 2014,
συνάγονται τα
ακόλουθα συμπεράσματα:
–
Μετά την
κορύφωσή του
στο 4,5% του ΑΕΠ το
2010, το έλλειμμα
γενικής
κυβέρνησης της
Αυστρίας
μειώθηκε κάτω
από το όριο
αναφοράς του 3%
του ΑΕΠ που
ορίζει η
Συνθήκη, ήδη το
2011. Η βελτίωση αυτή,
σε σχέση με το
αρχικά
προγραμματιζόμενο
δημοσιονομικό
αποτέλεσμα,
οφειλόταν στην
αναγνώριση στους
κρατικούς
λογαριασμούς
του 2012 μέτρων από
το σκέλος των
κρατικών
δαπανών για
την
ανακεφαλαιοποίηση
της «κακής
τράπεζας» KA Finanz
(περίπου 0,4% του
ΑΕΠ), όταν οι
απορρέουσες
επιπτώσεις
επιβεβαιώθηκαν
με βάση τις
οικονομικές
καταστάσεις
της τράπεζας.
Σε μικρότερο
βαθμό, η μείωση
του
ελλείμματος
οφείλεται στις
χαμηλότερες
από ό,τι είχε
προγραμματιστεί
δαπάνες σε όλα
τα επίπεδα
κυβέρνησης και
στις ευνοϊκότερες
οικονομικές
συνθήκες, που
οδήγησαν σε
μεγαλύτερη αύξηση
των εσόδων από
την
προβλεπόμενη.
Το 2012, σε αντίθεση
τόσο με τις
εθνικές
προβλέψεις όσο
και τις προβλέψεις
της Επιτροπής,
το έλλειμμα
γενικής κυβέρνησης
παρέμεινε
χαμηλότερο από
3% του ΑΕΠ. Ωστόσο,
εξαιτίας των
κινδύνων που
ελλοχεύουν σε
σχέση με πιθανές
ενέργειες
αποκατάστασης
του
χρηματοπιστωτικού
τομέα, που θα
μπορούσαν να
αυξήσουν το
έλλειμμα σε
ποσοστό άνω
του 3% του ΑΕΠ
κατά τα
επόμενα έτη, η
Επιτροπή δεν
συνέστησε την
ταχεία
περάτωση της
διαδικασίας
ΔΥΕ. Ωστόσο οι
κίνδυνοι αυτοί
δεν υλοποιήθηκαν
και για το 2013, η
Αυστρία
κοινοποίησε
έλλειμμα ίσο
προς 1,5% του ΑΕΠ.
Αυτή η
περαιτέρω
υποχώρηση του
ελλείμματος
οφείλεται κατά
κύριο λόγο στο
απροσδόκητο
ύψος των
εσόδων από τα
έκτακτα μέτρα
που αφορούσαν
την πώληση του
φάσματος
κινητής
τηλεφωνίας, που
αντιστοιχούσαν
σχεδόν στο 0,6% του
ΑΕΠ.
–
Το
πρόγραμμα
σταθερότητας
για την
περίοδο 2014-18, που ενέκρινε
η αυστριακή
κυβέρνηση στις
29 Απριλίου 2014, προβλέπει
ότι το
έλλειμμα
γενικής
κυβέρνησης θα αυξηθεί
σε 2,7% του ΑΕΠ το 2014
και ότι στη
συνέχεια θα μειωθεί
σε 1,4% του ΑΕΠ το 2015.
Οι εαρινές
προβλέψεις της
Επιτροπής του 2014
προβλέπουν
έλλειμμα 2,8% του
ΑΕΠ το 2014 και 1,5% του
ΑΕΠ το 2015.
Επομένως, το
έλλειμμα
αναμένεται να
παραμείνει
κάτω από την
τιμή αναφοράς
του 3% του ΑΕΠ
κατά τη
διάρκεια της
περιόδου που
καλύπτεται από
τις
προβλέψεις.
Επιπλέον, στο
πλαίσιο του
κανονισμού (ΕΕ)
αριθ. 473/2013, η κυβέρνηση
εξήγγειλε, και
επιβεβαίωσε σε
επιστολή προς την
Επιτροπή,
σειρά
πρόσθετων
μέτρων
εξοικονόμησης,
καθώς και
αύξηση των
εσόδων που η
Επιτροπή εκτιμά
σε 0,2% του ΑΕΠ,
προκειμένου να
αποφευχθεί μια
προγραμματισμένη
σημαντική
απόκλιση από
την απαιτούμενη
πορεία
προσαρμογής
προς την
επίτευξη του
ΜΔΣ.
–
Η αύξηση
του
ελλείμματος
γενικής
κυβέρνησης το 2014 οφείλεται
στη σύσταση
φορέα
διαχείρισης
επισφαλειών
(οντότητα
εκκαθάρισης,
Αbbaueinheit) με σκοπό
την εκκαθάριση
των
απομειωμένων
περιουσιακών
στοιχείων της Hypo
Alpe Adria. Σύμφωνα με
ομάδα
εξωτερικών εμπειρογνωμόνων
αποτελούμενη
από συμβούλους
οι οποίοι
διορίστηκαν
από την
κυβέρνηση,
εκτιμάται ότι
οι επιπτώσεις
της σύστασης
οντότητας
εκκαθάρισης
για την Hypo Alpe Adria θα
ανέλθουν έως
το ποσό των 4
δισεκατ. ευρώ (1,2%
του ΑΕΠ)
συμπεριλαμβανομένου
του αποτελέσματος
της εισφοράς
κεφαλαίου
ύψους 750 εκατ. ευρώ,
που
πραγματοποιήθηκε
ήδη το 2014. Η
τελική καταγραφή
των αυξητικών
για το
έλλειμμα
επιπτώσεων θα
εξαρτηθεί από
μια ανεξάρτητη
εξέταση της
ποιότητας των
στοιχείων
ενεργητικού
της Hypo Alpe Adria, που θα
πραγματοποιηθεί
αργότερα κατά
τη διάρκεια
του τρέχοντος
έτους, ώστε να
δοθεί η
δυνατότητα
στην Eurostat να
αξιολογήσει
τον στατιστικό
αντίκτυπο της
εν λόγω πράξης.
Η τρέχουσα
αξιολόγηση από
την ομάδα εμπειρογνωμόνων
φαίνεται να
χαρακτηρίζεται
από  λογική
επιφυλακτικότητα
και, ως εκ
τούτου, μπορεί
να θεωρηθεί
εύλογη. Ωστόσο,
δεν μπορεί να
αποκλειστεί η πιθανότητα
μεγαλύτερης
αύξησης του
ελλείμματος
συνεπεία της
εν λόγω πράξης.
Αυτό αποτελεί
και τον
κυριότερο
κίνδυνο
αρνητικής
εξέλιξης σε
σχέση με την
πρόβλεψη για
το έλλειμμα
του 2014.
Ταυτόχρονα,
λαμβανομένων
υπόψη των
πρόσθετων
μέτρων
διακριτικής
ευχέρειας που
εξαγγέλθηκαν
από την
κυβέρνηση μετά
τη δημοσίευση
των προβλέψεων
της Επιτροπής,
που θα πρέπει
να οδηγήσουν
σε περαιτέρω
μείωση του
ονομαστικού
ελλείμματος,
οι κίνδυνοι ως
προς το
έλλειμμα του 2014 φαίνονται
γενικά
ισορροπημένοι.
–
Το
διαρθρωτικό
ισοζύγιο,
δηλαδή το
διορθωμένο ισοζύγιο
για τον
οικονομικό
κύκλο και
χωρίς τα έκτακτα
και λοιπά
προσωρινά
μέτρα,
βελτιώθηκε
κατά μέσο όρο
κατά 0,7% περίπου
του ΑΕΠ
ετησίως μεταξύ
του 2011 και του 2013,
ακολουθώντας
σε γενικές
γραμμές τις
συστάσεις του
Συμβουλίου. Σύμφωνα
με τις εαρινές
προβλέψεις της
Επιτροπής, την
αξιολόγηση του
επικαιροποιημένου
σχεδίου προϋπολογισμού
που υποβλήθηκε
στις 29 Απριλίου
2014 και τα
πρόσθετα μέτρα
που εξήγγειλε
η κυβέρνηση
στις 12 Μαΐου 2014,
προβλέπεται
ότι το
διαρθρωτικό
ισοζύγιο θα
παρουσιάσει
μικρή βελτίωση
το 2014. Στο
πλαίσιο αυτό,
φαίνεται ότι
αρχίζει να
εμφανίζεται
διαφορά ύψους 0,5%
του ΑΕΠ σε
σχέση με την
απαιτούμενη
προσαρμογή του
διαρθρωτικού
ισοζυγίου για
την επίτευξη
του
μεσοπρόθεσμου
στόχου το 2014,
γεγονός που
υποδηλώνει ότι
απαιτείται
ενίσχυση των
δημοσιονομικών
μέτρων, ώστε να
εξασφαλιστεί
πλήρης
συμμόρφωση με
το προληπτικό
σκέλος του
Συμφώνου,
λαμβανομένου
υπόψη του
διαφαινόμενου
κινδύνου
σημαντικής
απόκλισης από
την
απαιτούμενη
πορεία
προσαρμογής.
–
Ο δείκτης
χρέους προς το
ΑΕΠ αυξήθηκε
από 69,2% σε 74,5% μεταξύ
του 2009 και του 2013.
Το ακαθάριστο
δημόσιο χρέος
αναμένεται να
αυξηθεί
περίπου σε 80% του
ΑΕΠ το 2014, κυρίως
λόγω της
συμπερίληψης
στο χρέος
γενικής κυβέρνησης
των
υποχρεώσεων
που προκύπτουν
από τη μεταβίβαση
των
απομειωμένων
περιουσιακών
στοιχείων της Hypo
Alpe Adria στην
οντότητα
εκκαθάρισης.
(6)       Το
Συμβούλιο
υπενθυμίζει
ότι, αρχής
γενομένης από
το 2014, έτος που
έπεται της
διόρθωσης του
υπερβολικού
ελλείμματος, η
Αυστρία υπόκειται
στο προληπτικό
σκέλος του
Συμφώνου
Σταθερότητας
και Ανάπτυξης
και θα πρέπει
να παρουσιάζει
κατάλληλο
ρυθμό προόδου
για την
επίτευξη του
μεσοπρόθεσμου
στόχου της, συν
τοις άλλοις τηρώντας
το όριο
αναφοράς για
τις δαπάνες,
καθώς και να
σημειώνει
επαρκή πρόοδο
ως προς τη
συμμόρφωση με
το κριτήριο
του χρέους,
σύμφωνα με το
άρθρο 2 παράγραφος
1α του
κανονισμού (ΕΚ)
αριθ. 1467/97 του
Συμβουλίου του
Ιουλίου 1997, για
την επιτάχυνση
και τη
διασαφήνιση
της εφαρμογής
της διαδικασίας
υπερβολικού
ελλείμματος.
(7)       Σύμφωνα
με το άρθρο 126
παράγραφος 12
της Συνθήκης, μια
απόφαση του
Συμβουλίου
σχετικά με την
ύπαρξη υπερβολικού
ελλείμματος
καταργείται εφόσον,
κατά τη γνώμη
του, έχει
διορθωθεί το υπερβολικό
έλλειμμα στο
οικείο κράτος
μέλος.
(8)       Κατά
τη γνώμη του
Συμβουλίου, το
υπερβολικό
έλλειμμα της
Αυστρίας έχει
διορθωθεί και
η απόφαση 2010/282/ΕΕ
θα πρέπει, επομένως,
να καταργηθεί,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Από τη
συνολική
αξιολόγηση συνάγεται
ότι η
κατάσταση
υπερβολικού
ελλείμματος
στην Αυστρία
έχει
διορθωθεί.
Άρθρο 2
Η
απόφαση 2010/282/ΕΕ
καταργείται.
Άρθρο 3
Η
παρούσα
απόφαση
απευθύνεται
στη Δημοκρατία
της Αυστρίας.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               Το
έλλειμμα και
το χρέος
γενικής
κυβέρνησης για
το 2009
αναθεωρήθηκαν
στη συνέχεια
σε 5,5% και σε 116,4% του
ΑΕΠ
αντίστοιχα.
[2]               ΕΕ L 209 της 2.8.1997, σ.
6.
[3]               ΕΕ L 145 της 10.6.2009, σ.
1.
[4]               Σύμφωνα με
τις
«Λεπτομερείς
ρυθμίσεις για
την εφαρμογή
του Συμφώνου
Σταθερότητας
και Ανάπτυξης
και
κατευθυντήριες
γραμμές για τη
μορφή και το
περιεχόμενο
των
προγραμμάτων
σταθερότητας
και σύγκλισης»
της 3ης
Σεπτεμβρίου 2012.
Βλ.: http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Πορτογαλίας για το 2014 και την έκδοση γνώμης του Συμβουλίου σχετικά με το πρόγραμμα σταθερότητας της Πορτογαλίας για το 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/102

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Πορτογαλίας για το 2014 και την έκδοση γνώμης του Συμβουλίου σχετικά με το πρόγραμμα σταθερότητας της Πορτογαλίας για το 2014
   2014/C 247/20
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής να δρομολογηθεί μια νέα στρατηγική για την ανάπτυξη και την απασχόληση, με την ονομασία «Ευρώπη 2020», βασισμένη στον ενισχυμένο συντονισμό των οικονομικών πολιτικών, η οποία επικεντρώνεται στους νευραλγικούς τομείς στους οποίους απαιτείται δράση ώστε να δοθεί ώθηση στο δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο, βάσει προτάσεων της Επιτροπής, εξέδωσε σύσταση σχετικά με τους γενικούς προσανατολισμούς των οικονομικών πολιτικών των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις εθνικές οικονομικές πολιτικές τους και στις πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών ή κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ευρωζώνης, με την κινητοποίηση όλων των δυνατών μηχανισμών, μέσων και πολιτικών. Έλαβαν αποφάσεις σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την πλήρη δέσμευσή τους για την επίτευξη των στόχων της στρατηγικής «Ευρώπη 2020» και την εφαρμογή των συστάσεων ανά χώρα.

               (4)

               Η Πορτογαλία είχε υπαχθεί σε πρόγραμμα μακροοικονομικής προσαρμογής έως τις 17 Μαΐου 2014 σύμφωνα με το άρθρο 1 παράγραφος 2 της εκτελεστικής απόφασης 2011/344/ΕΕ του Συμβουλίου (3), το οποίο προβλέπει ότι η χρηματοδοτική ενίσχυση διατίθεται επί τρία έτη. Στις 23 Απριλίου 2014, το Συμβούλιο αποφάσισε (4) να παρατείνει τη διάθεση της χρηματοδοτικής ενίσχυσης κατά έξι εβδομάδες, ώστε να καταστεί δυνατή μια διεξοδική και εμπεριστατωμένη αξιολόγηση της συμμόρφωσης με τους όρους και τις προϋποθέσεις του προγράμματος και η εύρυθμη εκταμίευση της τελευταίας δόσης του δανείου. Δυνάμει του άρθρου 12 του κανονισμού (ΕΕ) αριθ. 472/2013 του Ευρωπαϊκού Κοινοβουλίου και του Συμβουλίου (5), η Πορτογαλία είχε επομένως εξαιρεθεί από την παρακολούθηση και την αξιολόγηση του Ευρωπαϊκού Εξαμήνου για τον συντονισμό των οικονομικών πολιτικών για τη διάρκεια του προγράμματος. Δεδομένου ότι η Πορτογαλία εξήλθε από το πρόγραμμα, θα πρέπει τώρα να επανενταχθεί πλήρως στο πλαίσιο του Ευρωπαϊκού Εξαμήνου.

               (5)

               Στις 13 Νοεμβρίου 2013, η Επιτροπή ενέκρινε την Ετήσια Επισκόπηση της Ανάπτυξης, δίνοντας το εναρκτήριο λάκτισμα για το Ευρωπαϊκό Εξάμηνο του 2014 για τον συντονισμό των οικονομικών πολιτικών. Επίσης στις 13 Νοεμβρίου 2013, η Επιτροπή, βάσει του κανονισμού αριθ. 1176/2011 του Ευρωπαϊκού Κοινοβουλίου και του Συμβουλίου (6)
                  , ενέκρινε την Έκθεση του μηχανισμού επαγρύπνησης.

               (6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και μέτρων για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονισθεί η δημόσια διοίκηση.

               (7)

               Σύμφωνα με τον κανονισμό (ΕΕ) αριθ. 472/2013, η Πορτογαλία είχε εξαιρεθεί από την υποχρέωση υποβολής του εθνικού της προγράμματος μεταρρυθμίσεων και του οικείου προγράμματος σταθερότητας κατά τη διάρκεια του προγράμματος μακροοικονομικής προσαρμογής. Στις 30 Απριλίου 2014 διαβίβασε, ωστόσο, επικαιροποιημένο έγγραφο δημοσιονομικής στρατηγικής (Documento de Estratégia Orçamental) και επιστολή της κυβέρνησης όσον αφορά την επικαιροποίηση των εξελίξεων σε σχέση με τους στόχους της στρατηγικής «Ευρώπη 2020». Στις 17 Μαΐου 2014, η κυβέρνηση παρουσίασε το υπό εξέλιξη πρόγραμμα μεταρρυθμίσεων καθώς και νέες πρωτοβουλίες προς τη βιώσιμη ανάπτυξη σε έγγραφο με τίτλο «Ο δρόμος προς την ανάπτυξη, μια μεσοπρόθεσμη στρατηγική μεταρρυθμίσεων για την Πορτογαλία».

               (8)

               Ο στόχος της δημοσιονομικής στρατηγικής που καθορίζεται στο έγγραφο δημοσιονομικής στρατηγικής του 2014 είναι η διόρθωση του υπερβολικού ελλείμματος με βιώσιμο τρόπο έως το 2015 και η επίτευξη του μεσοπρόθεσμου στόχου έως το 2017. Η στρατηγική προβλέπει τη μείωση του κρατικού ελλείμματος στο 4,0 % του ΑΕΠ το 2014 και περαιτέρω μείωση στο 2,5 % του ΑΕΠ το 2015, σύμφωνα με τους στόχους που τέθηκαν στη σύσταση της 21ης Ιουνίου 2013 στο πλαίσιο της διαδικασίας υπερβολικού ελλείμματος και επαναβεβαιώθηκαν από τη 12η επανεξέταση του προγράμματος μακροοικονομικής προσαρμογής. Ωστόσο, στις 30 Μαΐου 2014, το πορτογαλικό Συνταγματικό Δικαστήριο ακύρωσε μέτρα εξυγίανσης τα οποία εκτιμάται ότι θα επηρεάσουν τα δημοσιονομικά αποτελέσματα το 2014 κατά περίπου 0,4 % του ΑΕΠ, με ενδεχόμενες συνέπειες το 2015. Για την επίτευξη των συμφωνηθέντων στόχων, η κυβέρνηση θα πρέπει να θεσπίσει μέτρα αντικατάστασης ισοδύναμου μεγέθους. Υπάρχουν, ωστόσο, δύο αποφάσεις του Συνταγματικού Δικαστηρίου οι οποίες εκκρεμούν, γεγονός που παρεμποδίζει την πλήρη ποσοτικοποίηση των μέτρων που πρέπει να ληφθούν. Εν όψει του περιορισμένου διαθέσιμου χρόνου, η κυβέρνηση μπορεί να χρειαστεί να καταφύγει σε μέτρα λιγότερο φιλικά προς την ανάπτυξη, ιδίως από την πλευρά των εσόδων. Μετά το 2015, η στρατηγική επιβεβαιώνει τη βούληση να επιτευχθεί ο μεσοπρόθεσμος στόχος έως το 2017 με διαρθρωτική προσαρμογή 0,5 % του ΑΕΠ το 2016 και διαρθρωτικό έλλειμμα 0,5 % το 2017. Σύμφωνα με τη στρατηγική, το ακαθάριστο χρέος της γενικής κυβέρνησης θα φτάσει στο μέγιστο επίπεδο του 130,2 % περίπου του ΑΕΠ το 2014 και θα αρχίσει να μειώνεται σταδιακά από το 2015. Το μακροοικονομικό σενάριο στο οποίο στηρίζονται οι δημοσιονομικές προβολές της στρατηγικής συνάδει με την εαρινή πρόβλεψη της Επιτροπής και αποτέλεσε αντικείμενο ανάλυσης από το Συμβούλιο Δημόσιων Οικονομικών. Μετά την απόφαση του συνταγματικού δικαστηρίου, η δημοσιονομική στρατηγική του 2014 θα πρέπει να αναθεωρηθεί προκειμένου να γίνει πράξη η επίτευξη του στόχου του 4 % του ΑΕΠ όσον αφορά το έλλειμμα Ωστόσο, εξακολουθούν να υφίστανται κίνδυνοι αρνητικών εξελίξεων ως προς τον στόχο, ιδίως λόγω της έλλειψης ασφάλειας δικαίου και των στατιστικών επιπτώσεων των μέτρων που αποσκοπούν να διασφαλίσουν μια αποτελεσματικότερη διαχείριση της υπερχρέωσης ορισμένων κρατικών επιχειρήσεων.
               Η δημοσιονομική προσαρμογή για το 2015 στηρίζεται σε μέτρα δημοσιονομικής εξυγίανσης που αντιστοιχούν στο 0,8 % του ΑΕΠ που θεωρείται ότι επαρκεί για την επίτευξη του στόχου του 2,5 % του ΑΕΠ. Βάσει της αξιολόγησης της δημοσιονομικής στρατηγικής της κυβέρνησης και των προβλέψεων της Επιτροπής, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι οι στόχοι της στρατηγικής είναι σύμφωνοι με τις απαιτήσεις του Συμφώνου Σταθερότητας και Ανάπτυξης.

               (9)

               Η δημοσιονομική εξυγίανση πρέπει να στηρίζεται σε περαιτέρω μεταρρυθμίσεις του συστήματος διαχείρισης των δημόσιων οικονομικών. Ειδικότερα, παρά την πρόοδο που συντελέστηκε στο πλαίσιο του προγράμματος μακροοικονομικής προσαρμογής, η συνολική μεταρρύθμιση του νόμου-πλαισίου για τον προϋπολογισμό πρέπει να ολοκληρωθεί και απαιτούνται περαιτέρω προσπάθειες για τη διασφάλιση του αυστηρού ελέγχου των δαπανών με την επιβολή του νόμου όσον αφορά τον έλεγχο των αναλήψεων υποχρεώσεων και για την παρεμπόδιση της περαιτέρω σώρευσης οφειλών του δημόσιου τομέα. Ιδιαίτερα σημαντικό θα είναι να συνεχιστεί η αναδιάρθρωση των δημοσίων επιχειρήσεων, να διασφαλιστεί η χρηματοπιστωτική σταθερότητά τους και οι δαπάνες για συντάξεις και ιατροφαρμακευτική περίθαλψη να υπόκεινται σε αυστηρό έλεγχο. Από την πλευρά των εσόδων, υπάρχουν περιθώρια να καταστεί το φορολογικό σύστημα φιλικότερο προς την ανάπτυξη και να ενισχυθεί περαιτέρω η φορολογική συμμόρφωση.

               (10)

               Η Πορτογαλία αντιμετωπίζει προκλήσεις όσον αφορά την ανεργία, η οποία, παρά την πρόσφατη μείωση, παραμένει σε υψηλά επίπεδα, ιδίως για τους νέους. Το 2013 το ποσοστό ανεργίας ανήλθε στο 16,4 % και η ανεργία των νέων στο 38,1 %, σαφώς πάνω από τον μέσο όρο της ΕΕ, όπως και το ποσοστό των νέων εκτός απασχόλησης, εκπαίδευσης ή κατάρτισης. Το παραδοσιακά υψηλό ποσοστό απασχόλησης για τις ηλικίες 20-64 στην Πορτογαλία μειώθηκε αισθητά από την αρχή της οικονομικής κρίσης, από 73,1 % το 2008 σε 65,6 % το 2013. Όσον αφορά την ανεργία των νέων, σύμφωνα με τους στόχους της «εγγύησης για τη νεολαία», στις βασικές προκλήσεις συγκαταλέγονται τα χαμηλά επίπεδα προσπαθειών που απευθύνονται σε μη εγγεγραμμένους νέους και η ανάγκη καλύτερης προσαρμογής της εκπαίδευσης και κατάρτισης στις ανάγκες της αγοράς εργασίας. Στο πλαίσιο του προγράμματος μακροοικονομικής προσαρμογής, η Πορτογαλία έχει εφαρμόσει ένα ευρύ φάσμα μεταρρυθμίσεων της αγοράς εργασίας που αποσκοπούν στη χαλάρωση της υπερβολικά περιοριστικής νομοθεσίας για την προστασία της απασχόλησης, στο να καταστούν πιο ευέλικτοι οι μηχανισμοί καθορισμού των μισθών και στη βελτίωση της λειτουργίας των δημόσιων υπηρεσιών απασχόλησης και των πολιτικών ενεργοποίησης. Οι προκλήσεις, ωστόσο, παραμένουν και ιδίως η ανάγκη αντιμετώπισης του κατακερματισμού της αγοράς εργασίας και βελτίωσης της ικανότητας προσαρμογής των μισθών στις οικονομικές συνθήκες. Μια ανεξάρτητη αξιολόγηση των επιπτώσεων των πρόσφατων μεταρρυθμίσεων του συστήματος προστασίας της απασχόλησης θα συνέβαλε στην εκτίμηση, ιδίως, του αντικτύπου των εν λόγω μεταρρυθμίσεων στη δημιουργία θέσεων εργασίας, την επισφάλεια, το συνολικό κόστος εργασίας και τον αριθμό των δικαστικών προσφυγών λόγω απολύσεων και της έκβασής τους. Παρά τις προσπάθειες άμβλυνσης των αρνητικών κοινωνικών επιπτώσεων, η αναγκαία οικονομική προσαρμογή λόγω της κρίσης είχε αρνητικές συνέπειες όσον αφορά τη φτώχεια.

               (11)

               Η Πορτογαλία πραγματοποίησε σημαντική πρόοδο στη μεταρρύθμιση του εκπαιδευτικού της συστήματος με τη λήψη πολλών μέτρων για την καταπολέμηση της πρόωρης εγκατάλειψης του σχολείου, την αύξηση του ποσοστού φοίτησης στην τριτοβάθμια εκπαίδευση και τη βελτίωση της προσαρμογής στις ανάγκες της αγοράς εργασίας. Ωστόσο, η πλήρης εκτέλεση και η αποτελεσματική χρήση της χρηματοδότησης αποτελούν σημαντικό πρόβλημα Συγκεκριμένα, απαιτείται να καταβληθούν περαιτέρω προσπάθειες για να περιοριστεί η αναντιστοιχία των δεξιοτήτων, μεταξύ άλλων με τη βελτίωση της ποιότητας και την ενίσχυση της ελκυστικότητας της επαγγελματικής εκπαίδευσης και κατάρτισης, συμπεριλαμβανομένης της διττής επαγγελματικής εκπαίδευσης και κατάρτισης, και την παρότρυνση των εργοδοτών να συμμετέχουν στην κατάρτιση προγραμμάτων και να παρέχουν κατάλληλες καταρτίσεις και μαθητείες στον τόπο εργασίας. Είναι επίσης ανάγκη να εφαρμοστούν αποτελεσματικά ο επαγγελματικός προσανατολισμός και οι υπηρεσίες παροχής συμβουλών για σπουδαστές δευτεροβάθμιας και τριτοβάθμιας εκπαίδευσης σύμφωνα με τις ανάγκες της αγοράς εργασίας και την πρόβλεψη των μελλοντικών αναγκών σε δεξιότητες, και να ενισχυθούν οι δεσμοί με τον επιχειρηματικό κλάδο.

               (12)

               Η Πορτογαλία έχει λάβει σημαντικά μέτρα στο πλαίσιο του προγράμματος μακροοικονομικής προσαρμογής για τη βελτίωση της κεφαλαιακής βάσης του τραπεζικού τομέα και την ενίσχυση του πλαισίου εποπτείας και εξυγίανσής του. Εντούτοις, παραμένουν σημαντικές προκλήσεις οι οποίες χρήζουν προσεκτικής παρακολούθησης και διαχείρισης: σε αυτές συγκαταλέγονται η κερδοφορία των πορτογαλικών τραπεζών. Τα δεδομένα για το πρώτο τρίμηνο του 2014 δείχνουν ότι ορισμένες από τις τράπεζες που έλαβαν βοήθεια κατέγραψαν θετικά αποτελέσματα. Η ποιότητα των περιουσιακών στοιχείων εξακολουθεί να αποτελεί μείζον πρόβλημα με υψηλά επίπεδα απομείωσης, περίπου στο 6 % των συνολικών ακαθάριστων δανείων, και αυξημένα επίπεδα μη εξυπηρετούμενων δανείων (10,6 %), ιδίως στον κλάδο των εταιρειών (πάνω από 16 %), σύμφωνα με τα διαθέσιμα στοιχεία στο τέλος του 2013. Η Πορτογαλία θέσπισε σειρά μέτρων για τη διευκόλυνση του δανεισμού σε βιώσιμες επιχειρήσεις, αλλά οι χρηματοπιστωτικοί όροι παραμένουν δυσχερείς, ιδίως για τις ΜΜΕ, και οι δυνατότητες χρηματοδότησης για τον εταιρικό τομέα, εκτός της χρηματοδότησης που βασίζεται στις τράπεζες, παραμένουν περιορισμένες. Τα νέα δάνεια που χορηγήθηκαν σε ΜΜΕ το 2013 μειώθηκαν κατά 4,8 % σε σχέση με το 2012. Τα μέσα επιτόκια των νέων δανείων σε πορτογαλικές εταιρείες μειώθηκαν κατά τι από τις αρχές του 2013, αλλά παραμένουν σημαντικά υψηλότερα του μέσου όρου της ζώνης του ευρώ. Δεδομένης της υψηλής υπερχρέωσης των επιχειρήσεων και της ανάγκης περαιτέρω απομόχλευσης του τραπεζικού τομέα, η ικανότητα των τραπεζών να χορηγούν πίστωση σε βιώσιμες επιχειρήσεις με εύλογο κόστος παραμένει περιορισμένη.

               (13)

               Για τη διασφάλιση της αποδοτικότητας και της βιωσιμότητας του τομέα της ενέργειας και τη μείωση του κόστους της ενέργειας για την οικονομία, έχουν ήδη θεσπιστεί δύο δέσμες μέτρων στο πλαίσιο του προγράμματος μακροοικονομικής προσαρμογής. Οι πρόσοδοι στον τομέα της ενέργειας πρέπει, ωστόσο, να μειωθούν περαιτέρω και να αντιμετωπιστεί το υψηλό και αυξανόμενο χρέος λόγω των τιμών της ενέργειας. Προς τον σκοπό αυτό, η Πορτογαλία ανακοίνωσε πρόσφατα τη θέσπιση τρίτης δέσμης μέτρων, που περιλαμβάνει την παράταση έως το 2015 της ειδικής εισφοράς που επιβλήθηκε στους φορείς εκμετάλλευσης ενέργειας το 2014. Επιπλέον, η βελτίωση της διασυνοριακής ενοποίησης των δικτύων ενέργειας και η επίσπευση υλοποίησης των έργων διασύνδεσης στους κλάδους της ηλεκτρικής ενέργειας και του φυσικού αερίου παραμένουν εκκρεμή ζητήματα και χρήζουν προσεκτικής παρακολούθησης προκειμένου να λήξει η απομόνωση της ιβηρικής χερσονήσου από την ενεργειακή αγορά της ΕΕ. Στον τομέα των μεταφορών έχει σημειωθεί πρόοδος στο πλαίσιο του προγράμματος, ιδίως όσον αφορά την ενίσχυση της ανταγωνιστικής θέσης των λιμένων της Πορτογαλίας, την κατάρτιση ενός ολοκληρωμένου μακροπρόθεσμου σχεδίου μεταφορών, μετά την αντιμετώπιση των αδυναμιών και κενών, και τη βελτίωση του ρυθμιστικού πλαισίου. Ωστόσο, πρέπει να ληφθούν περαιτέρω μέτρα για την αποτελεσματική υλοποίηση του ολοκληρωμένου μακροπρόθεσμου σχεδίου μεταφορών και του σχεδίου δράσης για τη μεταρρύθμιση των λιμένων. Επίσης, θα πρέπει να ληφθούν μέτρα για τη διασφάλιση της ανεξαρτησίας και της ικανότητας δράσης της ρυθμιστικής αρχής μεταφορών, καθώς και της οικονομικής βιωσιμότητας των κρατικών επιχειρήσεων του κλάδου για την ενίσχυση της αποτελεσματικότητας και του ανταγωνισμού των σιδηροδρομικών μεταφορών.

               (14)

               Στην αγορά μισθώσεων αστικών ακινήτων πραγματοποιήθηκε μεταρρύθμιση-ορόσημο με στόχο να καταστεί η αγορά κατοικίας δυναμικότερη, ιδίως με την καλύτερη εξισορρόπηση των δικαιωμάτων και υποχρεώσεων ιδιοκτητών και ενοικιαστών, την καθιέρωση μεγαλύτερης ευελιξίας στην επιλογή της διάρκειας του συμβολαίου και την παροχή κινήτρων για εργασίες ανακαίνισης. Περισσότερες προσπάθειες απαιτούνται ακόμη για τη συνολική αξιολόγηση των συνεπειών της εν λόγω μεταρρύθμισης βάσει των δεδομένων όσον αφορά τους βασικούς παράγοντες της αγοράς και την παραοικονομία στην πορτογαλική αγορά ενοικίασης ακινήτων. Η Πορτογαλία έχει σημειώσει ουσιαστική πρόοδο στη βελτίωση του επιχειρηματικού περιβάλλοντός της, ιδίως με τη δημιουργία καλύτερων συνθηκών πλαισίου, την προώθηση του επιχειρηματικού πνεύματος και τη βελτίωση των διαδικασιών αφερεγγυότητας για επιχειρήσεις σε δυσχερή κατάσταση. Η προσοχή θα πρέπει να στραφεί πλέον στην εφαρμογή. Η απλούστευση των διοικητικών διαδικασιών και των διαδικασιών χορήγησης αδειών έχει σημειώσει πρόοδο αλλά απαιτείται ακόμη η ολοκλήρωση σειράς μέτρων. Θα πρέπει να καταβληθούν περισσότερες προσπάθειες για την άρση των εμποδίων στον ανταγωνισμό στον τομέα των υπηρεσιών, ιδίως με την έγκριση τομεακών τροποποιήσεων, και στον τομέα των επαγγελματικών υπηρεσιών, με τη θέσπιση νομοθεσίας για τους υπόλοιπους επαγγελματικούς φορείς. Όσον αφορά τις κανονιστικές ρυθμίσεις και τον ανταγωνισμό, απαιτείται η λήψη μέτρων παρακολούθησης για τη διασφάλιση της ανεξαρτησίας και της αυτονομίας των εθνικών τομεακών ρυθμιστικών αρχών και της αρχής ανταγωνισμού. Οι πληρωμές από τις δημόσιες αρχές εξακολουθούν να πραγματοποιούνται με μεγάλες καθυστερήσεις.

               (15)

               Σημαντική πρόοδος συντελέστηκε στο πλαίσιο του προγράμματος μακροοικονομικής προσαρμογής όσον αφορά τον εξορθολογισμό και τον εκσυγχρονισμό της δημόσιας διοίκησης σε θέματα απασχόλησης, πολιτικής περί αμοιβών, συνθηκών εργασίας, οργανωτικής αποδοτικότητας και ποιότητας των υπηρεσιών. Ωστόσο, είναι σκόπιμο να ολοκληρωθούν ορισμένα από τα προβλεπόμενα μεταρρυθμιστικά μέτρα και να ενισχυθεί η διαφάνεια. Παρά τη σημαντική πρόοδο που σημειώθηκε όσον αφορά τη βελτίωση της αποτελεσματικότητας του δικαστικού συστήματος, θα πρέπει να επέλθουν περαιτέρω βελτιώσεις ιδίως όσον αφορά τη διάρκεια των δικαστικών διαδικασιών, το ποσοστό διεκπεραίωσης υποθέσεων, τον αριθμό εκκρεμών υποθέσεων και τη διαδικασία παρακολούθησης και αξιολόγησης.

               (16)

               Η ανάλυση της Επιτροπής την οδηγεί στο συμπέρασμα ότι η επιτυχής εφαρμογή του προγράμματος μακροοικονομικής προσαρμογής διαδραμάτισε σημαντικό ρόλο στη διαχείριση των οικονομικών και χρηματοπιστωτικών κινδύνων και στη μείωση των ανισορροπιών. Η Πορτογαλία ενέκρινε, στο πλαίσιο του προγράμματος, ένα ευρύ φάσμα απαιτητικών διαρθρωτικών μεταρρυθμίσεων, οι οποίες αρχίζουν να αποδίδουν καρπούς όσον αφορά την ενίσχυση της ανταγωνιστικότητας και την οικονομική ανάκαμψη, αλλά απαιτείται να καταβληθούν περισσότερες προσπάθειες για την εκτίμηση του αντικτύπου των μεταρρυθμίσεων στη λειτουργία της οικονομίας. Η συνεχής παρακολούθηση όλων των εφαρμοζόμενων μεταρρυθμίσεων είναι, συνεπώς, ουσιαστικής σημασίας, προκειμένου να εκτιμηθεί κατά πόσον συμβάλλουν στην τόνωση της ανταγωνιστικότητας και στην αύξηση της παραγωγής και της απασχόλησης.

               (17)

               Δεδομένου ότι μετά τη λήξη του προγράμματος μακροοικονομικής προσαρμογής, το οποίο θα ολοκληρωθεί από νομική άποψη στις 28 Ιουνίου 2014, η Πορτογαλία θα επανενταχθεί πλήρως στο πλαίσιο του Ευρωπαϊκού Εξαμήνου, η Επιτροπή αξιολόγησε, σε αυτή τη βάση, τα έγγραφα που υποβλήθηκαν από την Πορτογαλία. Έλαβε υπόψη όχι μόνον τη σημασία τους για τη διατηρήσιμη δημοσιονομική και κοινωνικοοικονομική πολιτική στην Πορτογαλία, αλλά και τη συμμόρφωσή τους με τους κανόνες και τις κατευθύνσεις της ΕΕ, λαμβανομένης υπόψη της ανάγκης να ενισχυθεί η συνολική οικονομική διακυβέρνηση της Ένωσης, μέσω της συμβολής της ΕΕ σε μελλοντικές εθνικές αποφάσεις. Οι συστάσεις της Επιτροπής για την Πορτογαλία στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 8 κατωτέρω.

               (18)

               Υπό το πρίσμα της αξιολόγησης αυτής, το Συμβούλιο εξέτασε τη δημοσιονομική στρατηγική της κυβέρνησης και η γνώμη (7) του αντικατοπτρίζεται ιδίως στη σύσταση 1 κατωτέρω. Οι συστάσεις αυτές καταρτίστηκαν μετά τη λήξη του προγράμματος μακροοικονομικής προσαρμογής και ως εκ τούτου βασίστηκαν στα επιτεύγματα του προγράμματος για τη διασφάλιση της μακροπρόθεσμης εφαρμογής του.

               (19)

               Στο πλαίσιο του Ευρωπαϊκού Εξαμήνου, η Επιτροπή διενήργησε επίσης ανάλυση της οικονομικής πολιτικής ολόκληρης της ζώνης του ευρώ. Βάσει της εν λόγω ανάλυσης, το Συμβούλιο εξέδωσε ειδικές συστάσεις που απευθύνονται στα κράτη μέλη με νόμισμα το ευρώ (8). Ως κράτος που έχει νόμισμα το ευρώ, η Πορτογαλία θα πρέπει επίσης να εξασφαλίσει την πλήρη και έγκαιρη εφαρμογή των συστάσεων αυτών,

         ΣΥΝΙΣΤΑ στην Πορτογαλία να λάβει, κατά την περίοδο 2014-2015, μέτρα με σκοπό:

               1.

               Να εφαρμόσει τα αναγκαία μέτρα δημοσιονομικής εξυγίανσης για το 2014, ώστε να επιτευχθούν οι δημοσιονομικοί στόχοι και να αποφευχθεί η συσσώρευση νέων ληξιπρόθεσμων οφειλών. Για το έτος 2015, να εφαρμόσει αναθεωρημένη δημοσιονομική στρατηγική ώστε να μειωθεί το έλλειμμα στο 2,5 % του ΑΕΠ, σύμφωνα με τον στόχο που προσδιορίζεται στη σύσταση που απευθύνεται στο πλαίσιο της Διαδικασίας υπερβολικού ελλείμματος, και παράλληλα να επιτύχει την απαιτούμενη διαρθρωτική προσαρμογή. Να αντικαταστήσει το συντομότερο δυνατό τα μέτρα εξυγίανσης τα οποία το Συνταγματικό Δικαστήριο κρίνει αντισυνταγματικά με μέτρα παρόμοιου μεγέθους και ποιότητας. Η διόρθωση του υπερβολικού ελλείμματος θα πρέπει να γίνει με βιώσιμο και φιλικό προς την ανάπτυξη τρόπο, περιορίζοντας την προσφυγή σε έκτακτα/προσωρινά μέτρα. Να επιδιώξει, μετά τη διόρθωση του υπερβολικού ελλείμματος, την προβλεπόμενη ετήσια διαρθρωτική προσαρμογή προς την κατεύθυνση των μεσοπρόθεσμων στόχων, σύμφωνα με την απαίτηση ετήσιας διαρθρωτικής προσαρμογής τουλάχιστον 0,5 % του ΑΕΠ, περισσότερο σε περιόδους ευνοϊκής οικονομικής συγκυρίας, και να διασφαλίσει ότι ο κανόνας για το χρέος τηρείται προκειμένου να στρέψει τον υψηλό γενικό δείκτη του χρέους σε βιώσιμη πορεία. Να δώσει προτεραιότητα στη δημοσιονομική εξυγίανση με βάση τις δαπάνες και να αυξήσει περαιτέρω την αποτελεσματικότητα και την ποιότητα των δημόσιων δαπανών. Να διατηρήσει τον αυστηρό έλεγχο των δαπανών στην κεντρική, περιφερειακή και τοπική διοίκηση. Να συνεχίσει την αναδιάρθρωση των δημοσίων επιχειρήσεων. Να καταρτίσει έως το τέλος του 2014 νέα συνολικά μέτρα στο πλαίσιο της εν εξελίξει συνταξιοδοτικής μεταρρύθμισης, για να διασφαλίσει τη μεσοπρόθεσμη βιωσιμότητα του συνταξιοδοτικού συστήματος. Να ελέγχει την αύξηση των δαπανών υγειονομικής περίθαλψης και να προβεί στη μεταρρύθμιση της νοσοκομειακής περίθαλψης. Να επανεξετάσει το φορολογικό σύστημα και να το καταστήσει φιλικότερο προς την ανάπτυξη. Να συνεχίσει τη βελτίωση της φορολογικής συμμόρφωσης και την καταπολέμηση της φοροδιαφυγής με την αύξηση της αποτελεσματικότητας της φορολογικής διοίκησης. Να ενισχύσει το σύστημα διαχείρισης των δημόσιων οικονομικών με ταχεία ολοκλήρωση και εφαρμογή της συνολικής μεταρρύθμισης του νόμου-πλαισίου για τον προϋπολογισμό έως το τέλος του 2014. Να διασφαλίσει την αυστηρή συμμόρφωση με τον νόμο για τον έλεγχο των αναλήψεων υποχρεώσεων. Να εφαρμόσει αποτελεσματικά την ενιαία κλίμακα μισθών και επιδομάτων στον δημόσιο τομέα από το 2015 και μετά.

               2.

               Να διατηρήσει την εξέλιξη των κατώτατων μισθών σε επίπεδα που συνάδουν με τους στόχους της προώθησης της απασχόλησης και της ανταγωνιστικότητας. Να διασφαλίσει ένα σύστημα καθορισμού των μισθών που προωθεί την ευθυγράμμιση των μισθών με την παραγωγικότητα σε τομεακό επίπεδο και/ή σε επίπεδο επιχειρήσεων. Να διερευνήσει, σε διαβούλευση με τους κοινωνικούς εταίρους και σύμφωνα με τις εθνικές πρακτικές τη δυνατότητα από κοινού συμφωνούμενης προσωρινής αναστολής των συλλογικών συμβάσεων σε επίπεδο επιχείρησης. Να παρουσιάσει, έως τον Σεπτέμβριο του 2014, προτάσεις για την από κοινού συμφωνούμενη προσωρινή αναστολή των συλλογικών συμβάσεων σε επίπεδο επιχείρησης και για αναθεώρηση της διάρκειας των συλλογικών συμβάσεων.

               3.

               Να υποβάλει, έως τον Μάρτιο του 2015, ανεξάρτητη αξιολόγηση των πρόσφατων μεταρρυθμίσεων του συστήματος προστασίας της απασχόλησης, καθώς και σχέδιο δράσης για ενδεχόμενες περαιτέρω μεταρρυθμίσεις που αποσκοπούν στην καταπολέμηση του κατακερματισμού της αγοράς εργασίας. Να συνεχίσει την υπό εξέλιξη μεταρρύθμιση των ενεργών πολιτικών της αγοράς εργασίας και των δημόσιων υπηρεσιών απασχόλησης που αποσκοπούν στην αύξηση των ποσοστών απασχόλησης και συμμετοχής στην αγορά εργασίας, ειδικότερα μέσω της βελτίωσης της παροχής συμβουλών και βοήθειας για την εύρεση εργασίας και των συστημάτων ενεργοποίηση/επιβολής κυρώσεων με σκοπό τη μείωση της μακροχρόνιας ανεργίας και την ένταξη των ατόμων που είναι πιο απομακρυσμένα από την αγορά εργασίας. Να αντιμετωπίσει την υψηλή ανεργία των νέων, ιδίως μέσω της αποτελεσματικής πρόβλεψης των αναγκών σε δεξιότητες και προσπαθειών απευθυνόμενων σε μη εγγεγραμμένους νέους, σύμφωνα με τους στόχους της «εγγύησης για τη νεολαία». Να εξασφαλίσει επαρκή κάλυψη κοινωνικής πρόνοιας, συμπεριλαμβανομένου του καθεστώτος ελάχιστου εισοδήματος, και παράλληλα αποτελεσματική ενεργοποίηση των δικαιούχων.

               4.

               Να βελτιώσει την ποιότητα και την καταλληλότητα του εκπαιδευτικού συστήματος για την αγορά εργασίας προκειμένου να μειωθεί η πρόωρη εγκατάλειψη της σχολικής εκπαίδευσης και να αντιμετωπιστούν οι χαμηλές εκπαιδευτικές επιδόσεις. Να εξασφαλίσει την αποδοτικότητα των δημόσιων δαπανών στην εκπαίδευση και να μειώσει τις αναντιστοιχίες όσον αφορά τις δεξιότητες, μεταξύ άλλων και μέσω της αύξησης της ποιότητας και της ελκυστικότητας της επαγγελματικής εκπαίδευσης και κατάρτισης και της προώθησης της συνεργασίας με τον επιχειρηματικό τομέα. Να ενισχύσει τη συνεργασία μεταξύ της δημόσιας έρευνας και των επιχειρήσεων και να προωθήσει τη μεταφορά γνώσεων.

               5.

               Να παρακολουθεί τη ρευστότητα των τραπεζών και τυχόν ελλείψεις κεφαλαίων, ιδίως με τη διενέργεια θεματικών επιτόπιων επιθεωρήσεων και με προσομοιώσεις κρίσεων. Να αξιολογήσει τα σχέδια ανάκαμψης των τραπεζών και να εισαγάγει βελτιώσεις στη διαδικασία αξιολόγησης, όπου χρειάζεται. Να εφαρμόσει συνολική στρατηγική για τη μείωση της υπερχρέωσης των επιχειρήσεων και να ενισχύσει τις προσπάθειες διεύρυνσης του φάσματος των εναλλακτικών τρόπων χρηματοδότησης, ιδίως στα πρώτα στάδια των επιχειρηματικών εξελίξεων, με την ενίσχυση της αποτελεσματικότητας των εργαλείων αναδιάρθρωσης χρέους (ιδίως PER και SIREVE) για τις βιώσιμες επιχειρήσεις, τη θέσπιση κινήτρων για τις τράπεζες και τους οφειλέτες να συμμετέχουν σε διαδικασίες αναδιάρθρωσης σε πρώιμο στάδιο και τη βελτίωση της διαθεσιμότητας χρηματοδότησης μέσω της κεφαλαιαγοράς. Να εξασφαλίσει ότι τα προσδιορισθέντα μέτρα στηρίζουν την ανακατανομή της χρηματοδότησης προς τους παραγωγικούς κλάδους της οικονομίας, μεταξύ άλλων και προς βιώσιμες ΜΜΕ, αποφεύγοντας ταυτόχρονα τους κινδύνους για τα δημόσια οικονομικά και την χρηματοπιστωτική σταθερότητα. Να εφαρμόσει, έως το τέλος Σεπτεμβρίου 2014, ένα σύστημα έγκαιρης προειδοποίησης, κυρίως για εποπτικούς σκοπούς, ώστε να εντοπίζονται οι επιχειρήσεις, συμπεριλαμβανομένων των ΜΜΕ, με μεγάλη πιθανότητα πτώχευσης λόγω υπερχρέωσης, το οποίο θα μπορεί, εμμέσως, να προάγει την έγκαιρη αναδιάρθρωση των εταιρικών χρεών.

               6.

               Να εφαρμόσει τη δεύτερη και την τρίτη δέσμη μέτρων στον ενεργειακό τομέα που στοχεύουν στη μείωση του ενεργειακού κόστους για την οικονομία, εξαλείφοντας παράλληλα το χρέος που οφείλεται στις τιμές της ενέργειας έως το 2020, και να παρακολουθεί στενά την εφαρμογή τους. Να βελτιώσει τη διασυνοριακή ενοποίηση των δικτύων ενέργειας και να επισπεύσει την υλοποίηση των έργων διασύνδεσης στους κλάδους της ηλεκτρικής ενέργειας και του φυσικού αερίου. Να εφαρμόσει το συνολικό μακροπρόθεσμο σχέδιο μεταφορών και το «χρονόγραμμα» των μεταρρυθμίσεων του λιμενικού τομέα. Να ολοκληρώσει τις παραχωρήσεις στον κλάδο των μεταφορών για τις μητροπολιτικές περιοχές της Λισαβόνας και του Πόρτο. Να εξασφαλίσει ότι οι αναδιαπραγματεύσεις των υφιστάμενων λιμενικών παραχωρήσεων και τα νέα συστήματα αδειοδότησης είναι προσανατολισμένα στις επιδόσεις και συμφωνούν με τις αρχές της εσωτερικής αγοράς, ιδίως όσον αφορά τους κανόνες σύναψης συμβάσεων. Να εξασφαλίσει ότι η εθνική ρυθμιστική αρχή μεταφορών (AMT) είναι απολύτως ανεξάρτητη και λειτουργική έως το τέλος Σεπτεμβρίου 2014. Να εξασφαλίσει την οικονομική βιωσιμότητα των κρατικών επιχειρήσεων στον τομέα των μεταφορών. Να ενισχύσει την απόδοση και τον ανταγωνισμό στον κλάδο των σιδηροδρόμων, με την εφαρμογή του σχεδίου για την ανταγωνιστικότητα της CP Carga μετά τη μεταβίβαση των εμπορευματικών τερματικών σταθμών, διασφαλίζοντας παράλληλα τη διαχειριστική ανεξαρτησία του δημόσιου φορέα διαχείρισης υποδομών καθώς και των δημόσιων σιδηροδρομικών επιχειρήσεων.

               7.

               Να βελτιώσει περαιτέρω την αξιολόγηση της αγοράς κατοικιών, μεταξύ άλλων και με την καθιέρωση, έως το τέλος του 2014, ενός πιο συστηματικού πλαισίου παρακολούθησης και υποβολής εκθέσεων και να εκπονήσει γενική έκθεση σχετικά με την παραοικονομία στην εν λόγω αγορά. Να συνεχίσει τις εργασίες περαιτέρω καταγραφής κανονιστικών επιβαρύνσεων, ώστε να συμπεριληφθούν, έως τον Μάρτιο του 2015, οι τομείς που δεν καλύπτονται ακόμη. Να εγκρίνει και να εφαρμόσει, έως το τέλος Σεπτεμβρίου 2014, τις εκκρεμείς αποφάσεις αδειοδότησης και τομεακές τροποποιήσεις. Να άρει, έως το τέλος Σεπτεμβρίου 2014, τους εναπομείναντες περιορισμούς στον τομέα των επαγγελματικών υπηρεσιών και να εγκρίνει τους τροποποιημένους εσωτερικούς κανονισμούς των επαγγελματικών φορέων που δεν έχουν ακόμη εγκριθεί στο πλαίσιο του προγράμματος μακροοικονομικής προσαρμογής. Να εξαλείψει τις καθυστερήσεις πληρωμών από τον δημόσιο τομέα. Να εξασφαλίσει επαρκείς πόρους για τις εθνικές ρυθμιστικές αρχές και την αρχή ανταγωνισμού.

               8.

               Να συνεχίσει τον εξορθολογισμό και τον εκσυγχρονισμό της κεντρικής, περιφερειακής και τοπικής δημόσιας διοίκησης. Να εφαρμόσει τις μεταρρυθμίσεις για την ενίσχυση της αποτελεσματικότητας του δικαστικού συστήματος και την αύξηση της διαφάνειας. Να εντατικοποιήσει τις προσπάθειες για την αξιολόγηση της εφαρμογής των μεταρρυθμίσεων που έχουν αναληφθεί στο πλαίσιο του προγράμματος μακροοικονομικής προσαρμογής καθώς και των προβλεπόμενων και μελλοντικών μεταρρυθμίσεων. Ειδικότερα, να ενσωματώσει τις υποχρεωτικές συστηματικές εκ των προτέρων και εκ των υστέρων αξιολογήσεις στη νομοθετική διαδικασία. Να συστήσει μια λειτουργικά ανεξάρτητη κεντρική μονάδα αξιολόγησης σε κυβερνητικό επίπεδο, η οποία θα είναι επιφορτισμένη με την αξιολόγηση της εφαρμογής των εν λόγω μεταρρυθμίσεων, ιδίως όσον αφορά τη συνοχή τους με την εκ των προτέρων αξιολόγηση αντικτύπου, και την εκπόνηση έκθεσης κάθε έξι μήνες προτείνοντας διορθωτικά μέτρα, εφόσον απαιτούνται.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 209 της 2.8.1997, σ. 1.

      (2)  Διατηρήθηκε για το 2014 με την απόφαση 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (3)  Εκτελεστική απόφαση 2011/344/ΕΕ του Συμβουλίου, της 30ής Μαΐου 2011, για τη χορήγηση ενωσιακής χρηματοδοτικής ενίσχυσης στην Πορτογαλία (ΕΕ L 159 της 17.6.2011, σ. 88).

      (4)  Εκτελεστική απόφαση 2014/234/ΕΕ του Συμβουλίου, της 23ης Απριλίου 2014, για την τροποποίηση της εκτελεστικής απόφασης 2011/344/ΕΕ, της 30ής Μαΐου 2011, για τη χορήγηση ενωσιακής χρηματοδοτικής ενίσχυσης στην Πορτογαλία (ΕΕ L 125 της 26.4.2014, σ. 75).

      (5)  Κανονισμός (ΕΕ) αριθ. 472/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για την ενίσχυση της οικονομικής και δημοσιονομικής εποπτείας των κρατών μελών στη ζώνη του ευρώ τα οποία αντιμετωπίζουν ή απειλούνται με σοβαρές δυσκολίες αναφορικά με τη χρηματοοικονομική τους σταθερότητα (ΕΕ L 140 της 27.5.2013, σ. 1).

      (6)  Κανονισμός (EE) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25)

      (7)  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.

      (8)  Βλέπε σελίδα 141 της παρούσας Επίσημης Εφημερίδας.


title: Σύσταση του Συμβουλίου, της 12ης Ιουλίου 2011 , σχετικά με το εθνικό πρόγραμμα μεταρρυθμίσεων 2011 της Εσθονίας και την έκδοση γνώμης του Συμβουλίου σχετικά με το πρόγραμμα σταθερότητας της Εσθονίας, για την περίοδο 2011-2015

text:
               20.7.2011

               EL

               Επίσημη Εφημερίδα της Ευρωπαϊκής Ένωσης

               C 213/5

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   σχετικά με το εθνικό πρόγραμμα μεταρρυθμίσεων 2011 της Εσθονίας και την έκδοση γνώμης του Συμβουλίου σχετικά με το πρόγραμμα σταθερότητας της Εσθονίας, για την περίοδο 2011-2015
   2011/C 213/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 121 παράγραφος 2 και το άρθρο 148 παράγραφος 4,
   τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1) και ιδίως το άρθρο 5 παράγραφος 3,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Αφού ζήτησε τη γνώμη της Οικονομικής και Δημοσιονομικής Επιτροπής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής για την Ευρώπη 2020, μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, θα εστιαστεί σε νευραλγικούς τομείς στους οποίους απαιτείται δράση, ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη καλούνταν να λαμβάνουν τις ολοκληρωμένες κατευθυντήριες γραμμές υπόψη στις εθνικές οικονομικές πολιτικές και πολιτικές απασχόλησης.

               (3)

               Στις 12 Ιανουαρίου 2011, η Επιτροπή εξέδωσε την πρώτη Ετήσια Επισκόπηση της Ανάπτυξης, σηματοδοτώντας την έναρξη ενός νέου κύκλου οικονομικής διακυβέρνησης στην ΕΕ και το πρώτο Ευρωπαϊκό εξάμηνο εκ των προτέρων και ολοκληρωμένου συντονισμού πολιτικής, που εντάσσεται στη στρατηγική «Ευρώπη 2020».

               (4)

               Στις 25 Μαρτίου 2011, το Ευρωπαϊκό Συμβούλιο προσυπέγραψε τις προτεραιότητες για τη δημοσιονομική εξυγίανση και τη διαρθρωτική μεταρρύθμιση (σύμφωνα με τα συμπεράσματα του Συμβουλίου της 15ης Φεβρουαρίου και της 7ης Μαρτίου 2011 και κατόπιν της Ετήσιας Επισκόπησης της Ανάπτυξης που εκπόνησε η Επιτροπή). Τόνισε ότι πρέπει να δοθεί προτεραιότητα στην αποκατάσταση υγιών προϋπολογισμών και στη διατηρησιμότητα των δημόσιων οικονομικών, στη μείωση της ανεργίας μέσω μεταρρυθμίσεων της αγοράς εργασίας και στην καταβολή νέων προσπαθειών για την ενίσχυση της οικονομικής μεγέθυνσης. Ζήτησε από τα κράτη μέλη να μετατρέψουν αυτές τις προτεραιότητες σε συγκεκριμένα μέτρα που θα ενταχθούν στα αντίστοιχά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (5)

               Στις 25 Μαρτίου 2011, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο Σύμφωνο για το Ευρώ + να υποβάλουν εγκαίρως τις δεσμεύσεις τους, προκειμένου να περιληφθούν στα αντίστοιχά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (6)

               Στις 29 Απριλίου 2011, η Εσθονία υπέβαλε το δικό της πρόγραμμα σταθερότητα για το 2011, που καλύπτει την περίοδο 2011-2015, και το εθνικό της πρόγραμμα μεταρρυθμίσεων για το 2011. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (7)

               Η Εσθονία επλήγη σοβαρά από την παγκόσμια χρηματοπιστωτική κρίση, η οποία ενέτεινε την αναστροφή της έξαρσης που είχε σημειωθεί στην εγχώρια αγορά ακινήτων και στην εγχώρια κατανάλωση. Η σωρευτική μείωση του ΑΕΠ έφθασε σε 19 % την περίοδο 2008-2009 και το ποσοστό ανεργίας σχεδόν τετραπλασιάστηκε φθάνοντας σε 16,8 %, το 2010. Ωστόσο, η οικονομία σημείωσε ταχεία ανάκαμψη και η πραγματική αύξηση του ΑΕΠ αναμένεται να επιταχυνθεί τα επόμενα έτη. Στην ανάκαμψη πρωτοστάτησαν κυρίως οι εξαγωγές, αλλά η εγχώρια ζήτηση αναπτύσσεται σταθερά κυρίως μέσω των ισχυρών επενδύσεων. Οι βελτιωμένες προοπτικές οικονομικής ανάπτυξης επέδρασαν θετικά στην αγορά εργασίας. Το ποσοστό της απασχόλησης σημείωσε αισθητή αύξηση πρόσφατα, μολονότι η μακροχρόνια ανεργία παραμένει υψηλή. Ενώ ο πληθωρισμός αυξήθηκε σε σύγκριση με το προηγούμενο έτος, αναμένεται να μετριαστεί λόγω των εξελίξεων στις παγκόσμιες τιμές των βασικών προϊόντων.

               (8)

               Με βάση την αξιολόγηση του προγράμματος σταθερότητας σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο στο οποίο στηρίζονται οι προβλέψεις του προϋπολογισμού είναι ρεαλιστικό. Η μεσοπρόθεσμη δημοσιονομική στρατηγική του προγράμματος σταθερότητας είναι να επιτευχθεί ο μεσοπρόθεσμος δημοσιονομικός στόχος, που ορίζεται στο πρόγραμμα ως ισοσκελισμένο διαρθρωτικό ισοζύγιο, μέχρι το 2013, και να διατηρηθεί έτσι καθ’ όλο το υπόλοιπο διάστημα της περιόδου του προγράμματος σταθερότητας, με στόχο την επίτευξη διαρθρωτικών πλεονασμάτων το 2013 και μετά. Η ονομαστική δημοσιονομική θέση της γενικής κυβέρνησης προβλέπεται να φθάσει σε πλεόνασμα μέχρι το 2013, ενώ το βραχυπρόθεσμο ονομαστικό έλλειμμα προβλέπεται να επιδεινωθεί ως ένα βαθμό λόγω του έκτακτου αντίκτυπου περιβαλλοντικών επενδύσεων σε πιστώσεις άνθρακα. Η δημοσιονομική προσαρμογή του προγράμματος σταθερότητας στηρίζεται στον μετριασμό της ανάπτυξης των δημόσιων καταναλωτικών δαπανών. Το πρόγραμμα σταθερότητας παρέχει ορισμένες πληροφορίες σχετικά με μέτρα που προορίζονται για την επίτευξη της στοχοθετημένης θέσης και το προηγούμενο θετικό ιστορικό της Εσθονίας μετριάζει τον κίνδυνο μη επίτευξης των δημοσιονομικών στόχων τα επόμενα έτη. Συγκεκριμένα, οι προβλεπόμενες μεταρρυθμίσεις επιδιώκουν κέρδη αποδοτικότητας σε διάφορους τομείς, όπως η εκπαίδευση και οι ενεργητικές πολιτικές στην αγορά εργασίας. Επομένως, οι κίνδυνοι όσον αφορά τους δημοσιονομικούς στόχους φαίνεται ότι εν πολλοίς εξισορροπούνται. Ωστόσο, για την εκπόνηση των προσεχών προϋπολογισμών, είναι σημαντικό να παρασχεθούν τα βασικά στοιχεία των μέτρων που θα επιτρέψουν την περαιτέρω βελτίωση της αποτελεσματικότητας των δημόσιων δαπανών και να υποστηριχθεί έτσι η εφαρμογή του προγράμματος σταθερότητας.

               (9)

               Η μακροχρόνια ανεργία παραμένει υψηλή και τα ποσοστά ανεργίας στις διάφορες περιοχές είναι επίμονα και παρουσιάζουν αρκετές αποκλίσεις. Παρά τις σημαντικές αυξήσεις από το 2009, το ποσοστό χρηματοδότησης ενεργών πολιτικών στην αγορά εργασίας είναι από τα πιο χαμηλά στην ΕΕ και αυτό έχει ως αποτέλεσμα την παροχή ενεργού στήριξης σε μικρό ποσοστό ανέργων. Η αγορά εργασίας της Εσθονίας είναι σχετικά ευέλικτη και ενισχύεται από την απόφαση να αναβληθούν μέχρι το 2013 οι αυξήσεις του επιδόματος ανεργίας στο πλαίσιο των μέτρων για τον τομέα της απασχόλησης. Παρά την ευελιξία αυτή, η φορολογική επιβάρυνση της εργασίας στην Εσθονία είναι σχετικά υψηλή και αυτό θα μπορούσε να έχει αρνητικές επιπτώσεις για την προσφορά και ζήτηση εργασίας. Το πρόβλημα αυτό είναι ιδιαίτερα ανησυχητικό υπό το πρίσμα του υψηλού ποσοστού ανεργίας των νέων και των χαμηλής ειδίκευσης ατόμων, που εκτίθενται στον κίνδυνο της φτώχειας. Οι μεταρρυθμίσεις που προβλέπονται για τη μείωση των εισφορών κοινωνικής ασφάλισης είναι κατάλληλες, αλλά πρέπει να υλοποιηθούν παράλληλα με την ενίσχυση της δημοσιονομικής κατάστασης. Είναι δυνατό να επιτευχθούν κέρδη αποδοτικότητας χάρη στον αυστηρότερο έλεγχο των πόρων, ώστε να βελτιωθεί η στοχοθέτηση άλλων παροχών.

               (10)

               Η ένταση χρήσης πόρων στην Εσθονία είναι από τις υψηλότερες στην ΕΕ. Αυτό οφείλεται εν μέρει στο ότι η διάρθρωση της παραγωγής επικεντρώνεται σε ενεργοβόρους κλάδους και βιομηχανίες. Ένας άλλος καθοριστικός παράγοντας είναι τα χαμηλά επίπεδα επιδόσεων ως προς την ενεργειακή απόδοση σε τομεακό επίπεδο. Στο εθνικό πρόγραμμα μεταρρυθμίσεων της Εσθονίας, ο εθνικός στόχος εξοικονόμησης ενέργειας ανέρχεται σε 9 %, το 2016, σε σύγκριση με τις προβολές (16 % μέχρι το 2020 στο ΕΠΜ). Εξάλλου, υπάρχουν ελάχιστες πληροφορίες για τον τρόπο και τον χρόνο που θα εφαρμοστούν τα μέτρα αυτά, καθώς και για τα αναμενόμενα αποτελέσματα. Επομένως, η βελτίωση της ενεργειακής απόδοσης έχει κι άλλο δυναμικό. Η αύξηση της ενεργειακής απόδοσης φαίνεται ότι θα έχει θετικό αντίκτυπο για το περιβάλλον και για την ασφάλεια του ενεργειακού εφοδιασμού, αλλά και για τη μείωση των πληθωριστικών πιέσεων και τη βελτίωση της ανταγωνιστικότητας από πλευράς κόστους.

               (11)

               Παρά το γενικά υψηλό μερίδιο του πληθυσμού με τριτοβάθμια εκπαίδευση, η περαιτέρω μεταρρύθμιση του εκπαιδευτικού συστήματος σε όλα τα επίπεδα θα μπορούσε να συμβάλει στην αντιμετώπιση των ελλείψεων σε θέματα δεξιοτήτων, του μεγάλου αριθμού σχολών και ιδρυμάτων τριτοβάθμιας εκπαίδευσης, καθώς και της έλλειψης επικέντρωσης στην επαγγελματική εκπαίδευση με αποτέλεσμα ένα μεγάλο μερίδιο πληθυσμού χωρίς επαγγελματικά προσόντα. Λόγω των δημογραφικών τάσεων, η βελτίωση της ποιότητας του ανθρώπινου κεφαλαίου είναι σημαντικό στοιχείο για την αύξηση της δυνητικής ανάπτυξης μεσοπρόθεσμα. Ιδιαίτερα, αν εξασφαλιστεί ότι η τριτοβάθμια εκπαίδευση προορίζεται για τομείς καθοριστικής σημασίας για την οικονομία (π.χ. μηχανική), αυτό θα μπορούσε να στηρίξει την υπό εξέλιξη εξισορρόπηση προς την κατεύθυνση των τομέων των εμπορευσίμων. Η εφαρμογή της εκπαιδευτικής μεταρρύθμισης θα συμβάλει επίσης στη βελτίωση της αποτελεσματικότητας του δημόσιου τομέα, δεδομένου ότι το ισχύον σύστημα διαχείρισης της εκπαίδευσης είναι υπερβολικά κατακερματισμένο σε τοπικό επίπεδο, έτσι ώστε να οδηγεί σε αναποτελεσματικές επιδοτήσεις, καθώς και σε χαμηλής ποιότητας υπηρεσίες.

               (12)

               Η Εσθονία έχει αναλάβει μια σειρά δεσμεύσεων στο πλαίσιο του Συμφώνου για το Ευρώ +. Οι δεσμεύσεις αυτές περιέχουν μέτρα για την αντιμετώπιση της διατηρησιμότητας των δημόσιων οικονομικών, της απασχόλησης και της ανταγωνιστικότητας. Από δημοσιονομικής πλευράς, το Σύμφωνο έχει αναλάβει τη δέσμευση να επιτύχει ισοσκέλιση του προϋπολογισμού μέχρι το 2013 και πλεόνασμα το 2014, να συμπεριλάβει απαίτηση ισοσκέλισης του ισοζυγίου του δημόσιου τομέα στη βασική νομοθεσία για τον κρατικό προϋπολογισμό, καθώς και να γίνουν τα αρχικά βήματα για τη μεταρρύθμιση των ειδικών συνταξιοδοτικών συστημάτων. Για την προώθηση της απασχόλησης, προβλέπονται ορισμένα φορολογικά κίνητρα. Όσον αφορά την ανταγωνιστικότητα, τα μέτρα επικεντρώνονται στην καινοτομία, την ανώτερη εκπαίδευση και τη μεταρρύθμιση του δημοσίου τομέα. Οι δεσμεύσεις του Συμφώνου αντανακλούν το θεματολόγιο που υποβλήθηκε στο εθνικό πρόγραμμα μεταρρυθμίσεων. Η επίτευξη των στόχων που προβλέπονται στο Σύμφωνο θα εξυπηρετηθεί από περαιτέρω μέτρα ενίσχυσης των πολιτικών για την αγορά εργασίας, καθώς και από την αντιμετώπιση της αποδοτικότητας των πόρων και της αγοράς ενέργειας. Οι δεσμεύσεις στο πλαίσιο του Συμφώνου για το Ευρώ + έχουν αξιολογηθεί και έχουν ληφθεί υπόψη στις συστάσεις.

               (13)

               Η Επιτροπή αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τις δεσμεύσεις του Συμφώνου για το Ευρώ+. Έλαβε υπόψη όχι μόνο τη συνάφειά τους για διατηρήσιμη δημοσιονομική και κοινωνικοοικονομική πολιτική στην Εσθονία, αλλά επίσης τη συμμόρφωσή τους με τους κανόνες και τις κατευθυντήριες γραμμές της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της ΕΕ με συνεισφορά επιπέδου ΕΕ σε μελλοντικές εθνικές αποφάσεις. Θεωρεί ότι, αν και πρέπει να προσδιοριστούν στους επόμενους προϋπολογισμούς μέτρα για την επίτευξη της στοχοθετημένης δημοσιονομικής θέσης, ωστόσο το θετικό ιστορικό της Εσθονίας μετριάζει τον κίνδυνο μη επίτευξης των δημοσιονομικών στόχων. Θα πρέπει να ληφθούν κι άλλα μέτρα για να ενισχυθούν οι πολιτικές στην αγορά εργασίας και να παρασχεθούν κίνητρα εργασίας, να ενισχυθεί το ανθρώπινο κεφάλαιο μέσω εκπαιδευτικής μεταρρύθμισης μεγάλης κλίμακας, καθώς και να βελτιωθεί η απόδοση των πόρων και η αγορά ενέργειας.

               (14)

               Με βάση την αξιολόγηση αυτή, το Συμβούλιο εξέτασε το πρόγραμμα σταθερότητας της Εσθονίας 2011 και η γνώμη (3) του αντανακλάται ιδιαίτερα στη σύσταση (1) κατωτέρω. Με βάση τα συμπεράσματα του Ευρωπαϊκού Συμβουλίου της 25ης Μαρτίου 2011, το Συμβούλιο εξέτασε το εθνικό πρόγραμμα μεταρρυθμίσεων της Εσθονίας.

         ΣΥΝΙΣΤΑ ότι η Εσθονία θα πρέπει να αναλάβει δράση κατά την περίοδο 2011-2012 προκειμένου:

               1.

               Να επιτύχει διαθρωτικό πλεόνασμα το αργότερο μέχρι το 2013, μειώνοντας το έλλειμμα ώστε να ανέρχεται το πολύ έως το 2,1 % του ΑΕΠ, με αυστηρό έλεγχο των δαπανών και ενίσχυση της αποδοτικότητας των δημόσιων δαπανών.

               2.

               Να λάβει μέτρα για τη στήριξη της ζήτησης εργασίας και τη μείωση του κινδύνου της φτώχειας, με μείωση των επιβαρύνσεων από άποψη φόρων και κοινωνικών εισφορών κατά τρόπο ουδέτερο από δημοσιονομική άποψη, καθώς και με τη βελτίωση της αποτελεσματικότητας των ενεργών πολιτικών στην αγορά εργασίας, μεταξύ άλλων με τη λήψη στοχοθετημένων μέτρων για τους νέους και τους μακροχρόνια ανέργους, ειδικά σε περιοχές υψηλής ανεργίας.

               3.

               Να εξασφαλίσει την εφαρμογή προγραμματισμένων κινήτρων για να μειωθεί η ένταση ενέργειας και να βελτιωθεί η ενεργειακή απόδοση της οικονομίας, θέτοντας ως στόχο τα κτίρια και τους τομείς των μεταφορών, μεταξύ άλλων, με τη βελτίωση της λειτουργίας της αγοράς.

               4.

               Παράλληλα με την εφαρμογή της μεταρρύθμισης του εκπαιδευτικού συστήματος, να δώσει προτεραιότητα σε μέτρα για τη βελτίωση της διαθεσιμότητας της προσχολικής εκπαίδευσης και να ενισχύσει την ποιότητα και τη διαθεσιμότητα επαγγελματικής εκπαίδευσης. Να επικεντρώσει την εκπαίδευση περισσότερο στις ανάγκες της αγοράς εργασίας και να παράσχει ευκαιρίες σε άτομα με χαμηλό επίπεδο προσόντων να λάβουν μέρος στη διά βίου μάθηση.

      Βρυξέλλες, 12 Ιουλίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI

      (1)  ΕΕ L 209 της 2.8.1997, σ. 1.

      (2)  Διατηρούνται για το 2011 με την απόφαση 2011/308/ΕΕ του Συμβουλίου, της 19ης Μαΐου 2011, για τις κατευθυντήριες γραμμές των πολιτικών απασχόλησης των κρατών μελών (ΕΕ L 138 της 26.5.2011, σ. 56).

      (3)  Όπως προβλέπεται στο άρθρο 5 παράγραφος 3 του κανονισμού (ΕΚ) αριθ. 1466/97.